Tag Archives: Σαπφώ Νοταρά\n1907 – 11 Ιουνίου 1985\nΗ Σαπφώ Νοταρά ήταν Ελληνίδα ηθοποιός του κινηματογράφου και του θεάτρου. Το πραγματικό της επώνυμο ήταν Χανδάνου. Σπούδασε στην Επαγγελματική Σχολή Θεάτρου και στη Δραματική Σχολή του Πειραϊκού Συνδέσμου. Το επώνυμο Νοταρά το πήρε από το δρόμο που βρισκόταν η δραματική σχολή στην οποία φοιτούσε.\nΩς ηθοποιός πρωτοεμφανίστηκε στο θέατρο και συνεργάστηκε με τους μεγαλύτερους ηθοποιούς της εποχής (Νέζερ, Λαμπέτη, Χορν). Εμφανίστηκε και σε πολλές κινηματογραφικές ταινίες. Αξέχαστη θα μείνει η επιβλητική της φωνή. Μεταξύ των ερμηνειών της περιλαμβάνεται ένα τραγούδι σε στίχους του Ζαν-Πωλ Σαρτρ και μουσική του Μάνου Χατζιδάκι, με τίτλο Στην Οδό του Μπλαμαντώ. Κύκνειο άσμα της αποτέλεσε η συνεργασία της με τον τελευταίο, στην Πορνογραφία, το 1981. Πασίγνωστη έγινε και μέσα από τις ατάκες της, όπως το «Εδώ μέσα γίνονται Σόδομα και Γόμορρα» και το «Μπουρλότο».\nΆφησε εποχή με τις ερμηνείες της στις ταινίες Αχ, αυτή η γυναίκα μου, Η χαρτοπαίχτρα, αλλά και στο θέατρο στην Πορνογραφία (1981) και στο ραδιόφωνο ως Η κυρία Κυριακή (η τελευταία ήταν ραδιοφωνική παραγωγή του Κώστα Π. Παναγιωτόπουλου).


Τα εμβόλια mRNA δεν επηρεάζουν το σπέρμα - All About Health\nΠαρά την υψηλή αποτελεσματικότητα και τις σπάνιες ανεπιθύμητες ενέργειες των εμβολίων τεχνολογίας mRNA, ένα σημαντικό ποσοστό του πληθυσμού σε Ευρώπη και ΗΠΑ εκφράζει δισταγμό ή άρνηση απέναντι στον εμβολιασμό. Ένας από τους λόγους που αναφέρεται συχνά ως ανασταλτικό παράγοντας για τον εμβολιασμό είναι η πιθανή αρνητική επίδραση του στη γονιμότητα. Επειδή η λοίμωξη με τον SARS-CoV-2 έχει συσχετιστεί με μείωση σε παραμέτρους της ποιότητας και ποσότητας του σπέρματος, μια σχετικά μικρή μελέτη από τις ΗΠΑ διερεύνησε μεταβολές στις παραμέτρους του σπέρματος πριν και μετά τη χορήγηση ενός εμβολίου mRNA. Οι Καθηγητές της Θεραπευτικής Κλινικής της Ιατρικής Σχολής του Εθνικού και Καποδιστριακού Πανεπιστημίου Αθηνών, Ευστάθιος Καστρίτης και Θάνος Δημόπουλος (Πρύτανης ΕΚΠΑ), συνοψίζουν τα δεδομένα αυτής της μελέτης.\nΟ διάμεσος αριθμός σπερματοζωαρίων ανά ml σπέρματος πριν την 1η δόση ήταν 26 εκατομμύρια / mL και ο διάμεσος αριθμός του συνόλου κινητών σπερματοζωαρίων 36 εκατομμύρια. Μετά τη δεύτερη δόση του εμβολίου, ο διάμεσος αριθμός σπερματοζωαρίων ανά ml σπέρματος αυξήθηκε στα 30 εκατομμύρια / mL (P = 0,02) και ο διάμεσος αριθμός του συνόλου κινητών σπερματοζωαρίων στα 44 εκατομμύρια (P = 0,001). Ο όγκος του σπέρματος και η κινητικότητα του σπέρματος αυξήθηκαν επίσης. Οκτώ από τους 45 άνδρες ήταν ολιγοσπερμικοί πριν από το εμβόλιο (διάμεση συγκέντρωση, 8,5 εκατομμύρια / mL. Από αυτούς, οι 7 άνδρες είχαν αυξημένη συγκέντρωση σπέρματος σε φυσιολογικό εύρος μετά τη 2η δόση (διάμεση συγκέντρωση σπερματοζωαρίων 22 εκατομμύρια / mL) και 1 άτομο παρέμεινε ολιγοσπερμικό. Κανένας από τους συμμετέχοντες δεν έγινε αζωοσπερμικός μετά το εμβόλιο.\ntags: εμβόλια mRNA μελέτη ολιγοσπερμία σπέρμα\nprevious Υποχρεωτικά δύο διαγνωστικά τεστ την εβδομάδα για εργαζόμενους σε εστίαση και τουρισμό\nnext Μοναδικές καλοκαιρινές προσφορές από το Δίκτυο Φαρμακείων Pharma PLUS


ΦΡΕΝΙΤΙΔΑ ΑΓΟΡΩΝ ΑΚΙΝΗΤΩΝ ΕΙΣΟΔΗΜΑΤΟΣ !!!\nΜε δέλεαρ τα ενοίκια που σημειώνουν συνεχή άνοδο\nΣημαντικές προβλέπεται να είναι οι αυξήσεις των τιμών ενοικίασης σύγχρονων γραφειακών χώρων, αλλά και καταστημάτων σε δημοφιλείς εμπορικές «πιάτσες», κατά την διάρκεια του 2020. Σύμφωνα με στελέχη της αγοράς ακινήτων, η σταθερή άνοδος της ζήτησης από επιχειρήσεις κι εμπορικές αλυσίδες, τόσο εγχώριες, όσο και διεθνείς, όπως επίσης και το γεγονός ότι η προσφορά όχι μόνο δεν αυξάνεται, αλλά αντιθέτως συνεχώς μειώνεται, συνηγορούν υπέρ της κατακόρυφης ανόδου των τιμών.\nΜάλιστα, όπως αποδεικνύεται από την «φρενίτιδα» αγορών ακινήτων εισοδήματος (κυρίως γραφεία και καταστήματα) κατά το 2019, την ίδια άποψη συμμερίζονται και οι επικεφαλής των επενδυτικών εταιρειών ακινήτων, αλλά και των ξένων επενδυτικών funds, που δεν δίστασαν να καταβάλουν σημαντικά ποσά, συχνά υψηλότερα της εκτιμηθείσας αξίας, ακριβώς επειδή προσβλέπουν στην μελλοντική αύξηση των εισοδημάτων από ενοίκια κι επομένως και των αποδόσεων των ακινήτων που αποκτήθηκαν.\nΌπως σημειώνουν μάλιστα άνθρωποι της αγοράς, τα ακίνητα στα οποία λήγουν σύντομα οι υφιστάμενες μισθώσεις, ή όπου είναι εύκολη η αποχώρηση του σημερινού ενοίκου, έχουν πωληθεί σε σημαντικά υψηλότερες τιμές, ακριβώς επειδή εκτιμάται ότι οι νέες συμφωνίες θα είναι σαφώς πιο προσοδοφόρες. Πρόκειται για μια σαφή αντιστροφή της τάσης που κυριάρχησε στην αγορά επί χρόνια, δηλαδή της επαναδιαπραγμάτευσης των μισθώσεων προς τα κάτω, λόγω της οικονομικής κρίσης.\nΕτικέτες ΑΚΙΝΗΤΑ , ΕΙΣΟΔΗΜΑΤΑ , ΕΝΟΙΚΙΑ , FUNDS\nΣΑΡΩΝΕΙ ΤΑ ΠΑΝΤΑ ΟΛΑ Η ΕΦΟΡΙΑ & ΒΓΑΖΕΙ "ΛΑΒΡΑΚΙΑ" !!!\n"ΤΣΑΚΩΣΑΝ" 3 ΠΡΑΤΗΡΙΑ ΚΑΥΣΙΜΩΝ ΚΑΙ ΕΝΑ ΕΛΑΙΟΤΡΙΒΕΙΟ\nΕκτεταμένη φοροδιαφυγή διαπιστώθηκε από ελέγχους που έκανε η ΑΑΔΕ σε πρατήρια υγρών καυσίμων και ένα ελαιοτριβείο στην Πελοπόννησο και στην Ήπειρο.\nΗΓΟΥΜΕΝΙΤΣΑ: ΠΡΟΒΑΤΑ ΕΦΑΓΑΝ...ΧΛΟΟΤΑΠΗΤΑ 150.000 ΕΥΡΩ !!!\nΣε ένα χωριό στην Ηγουμενίτσα ένα κοπάδι από κατσίκες και πρόβατα βόσκησε στο καινούριο χορτάρι του γηπέδου, καταστρέφοντας το ολοκληρωτικά.\nΤεράστια ζημιά υπέστη ο αγωνιστικός χώρος του γηπέδου στο χωριό Βασιλικό της Ηγουμενίτσας.\nΣύμφωνα με post στο Facebook το κοπάδι από κατσίκες και πρόβατα μπήκε στο ποδοσφαιρικό γήπεδο του χωριού και βόσκησε πάνω στον χλοοτάπητα του γηπέδου.\nΌπως αναφέρει ο η ανάρτηση το εν λόγω έργο είχε κοστίσει στον δήμο Ηγουμενίτσας το ποσό των 150.000 ευρώ.\nΕτικέτες ΗΓΟΥΜΕΝΙΤΣΑ , ΠΡΟΒΑΤΑ , ΧΛΟΟΤΑΠΗΤΑΣ\nΟΛΕΣ ΟΙ ΑΛΛΑΓΕΣ ΣΤΑ ΠΡΟΣΤΙΜΑ ΓΙΑ ΥΠΕΡΩΡΙΕΣ, ΜΑΥΡΗ ΕΡΓΑΣΙΑ & ΜΕΡΙΚΗ ΑΠΑΣΧΟΛΗΣΗ !!!\nΕτικέτες ΑΓΟΡΑ ΕΡΓΑΣΙΑΣ , ΕΡΓΑΣΙΑΚΑ , ΠΡΟΣΤΙΜΑ\nΠΡΟΣ ΠΛΗΡΗ ΑΠΑΛΛΑΓΗ ΤΗΣ ΚΑΙΤΗΣ ΓΑΡΜΠΗ ΓΙΑ ΤΗΝ ΥΠΟΘΕΣΗ ΦΟΡΟΔΙΑΦΥΓΗΣ !!!\nΜΕΤΑ ΚΑΙ ΤΗΝ ΠΑΡΑΓΡΑΦΗ ΤΟΥ ΠΡΟΣΤΙΜΟΥ ΤΩΝ 900.000€\nΠρος την ολοκληρωσή τους βαίνουν οι δικαστικές περιπέτειες της Καίτης Γάρμπη και η μακροχρόνια αντιδικεία της με τις εισπρακτικές Αρχές.\nΣύμφωνα με πληροφορίες, δεν πρέπει να θεωρείται απίθανο η απαλλαγή της δημοφιλούς τραγουδίστριας από την ποινική εμπλοκή, με βάση τα όσα ακούστηκαν στην πρόσφατη ακροαματική διαδικασία ενώπιον του Γ’ Τριμελούς Εφετείου Πλημμελημάτων. Η Καίτη Γαρμπή κλήθηκε να καθίσει στο εδώλιο αντιμέτωπη με την κατηγορία της μη καταβολής χρεών στο Δημόσιο, τα οποία φέρονται να ανέρχονται περίπου στις 300.000 ευρώ. Η ίδια δεν εμφανίστηκε στο ακροατήριο, αλλά εκπροσωπήθηκε από τους συνηγόρους της, ενώ απών ήταν και ο υπάλληλος της αρμόδιας ΔΟΥ.\n«Η εντολέας μου αρνείται την κατηγορία. Έχει γίνει προσφυγή στο Διοικητικό Πρωτοδικείο για μέρος του ποσού και έχει εκδοθεί απόφαση που μας δικαιώνει. Το υπόλοιπο οφειλής είναι περίπου στις 80.000 χιλιάδες. Σας προσκομίζω την απόφαση του Διοικητικού Πρωτοδικείου που δέχεται την προσφυγή και ακυρώνει. Το Δημόσιο δεν ήρθε ούτε στη διαδικασία γιατί είναι από αυτές τις υποθέσεις που εμπίπτουν σε αυτό το πράγμα που πλέον απαγορεύει την μετατόπιση της παραγραφής πέραν της πενταετίας. Για την παραγραφή έγινε δεκτή» ανέφερε ο συνήγορος της τραγουδίστριας κατά τη διαδικασία.\nΕτικέτες ΓΑΡΜΠΗ , ΠΑΡΑΓΡΑΦΗ , ΦΟΡΟΔΙΑΦΥΓΗ\nΧΑΜΟΣ ΣΕ ΠΟΛΥΚΑΤΟΙΚΙΑ: ΔΙΑΧΕΙΡΙΣΤΗΣ ΑΛΛΑΞΕ ΚΛΕΙΔΑΡΙΑ & ΑΦΗΣΕ ΕΚΤΟΣ ΟΣΟΥΣ ΔΕΝ ΠΛΗΡΩΝΟΥΝ ΤΑ ΚΟΙΝΟΧΡΗΣΤΑ !!!\nΤι μεταδίδει το gazzetta.gr :\nΈναν δραστικό και μάλλον αποτελεσματικό τρόπο βρήκε ένας διαχειριστής για να εισπράξει τα κοινόχρηστα.\nΕτικέτες ΚΛΕΙΔΑΡΙΑ , ΚΟΙΝΟΧΡΗΣΤΑ , ΠΟΛΥΚΑΤΟΙΚΙΑ\n60 ΔΙΣ/ΧΡΟΝΟ "ΤΡΩΕΙ" Η ΜΑΥΡΗ ΟΙΚΟΝΟΜΙΑ ΣΤΗΝ ΕΛΛΑΔΑ !!!\nΕτικέτες ΔΝΤ , ΕΛΛΑΔΑ , ΟΙΚΟΝΟΜΙΑ , ΠΑΡΑΟΙΚΟΝΟΜΙΑ


θύμα βιασμού - Τα τελευταία νεά & ειδήσεις\nΚρήτη – Συγκλονίζει η περιγραφή γυναίκας θύμα βιασμού – Με χτυπούσε δυνατά με μπουνιές\nΑπό τη μια στιγμή στην άλλη βρέθηκε να δίνει μάχη για να αποφύγει τον βιασμό και τα χτυπήματα του δράστη. Το κολάρο στον λαιμό και ο νάρθηκας στην σπασμένη της μύτη, μαρτυρούσαν ένα μέρος μόνο από τη φρίκη που έζησε. Η Δέσποινα Πλατανάκη που βρέθηκε τραυματισμένη σε νοσοκομείο με σπασμένα δόντια και κατάγματα, ξαναζεί τα δραματικά γεγονότα μπροστά στην κάμερα του LIVE NEWS. Τα ψυχικά της τραύματα άλλωστε δεν έχουν επουλωθεί. Στους 5 μήνες που ακολούθησαν από τη νύχτα της επίθεσης, ο φόβος δεν την άφησε ποτέ. «Με κεφαλοκλείδωμα με έπιασε. Σκοπός του ήταν να με βιάσει». Όπως λέει η πιο τρομακτική περιπέτεια της ζωής της, ξεκίνησε στο μπαρ που εργαζόταν στην Ιεράπετρα της Κρήτης. Ένας νεαρός υπήκοος Πακιστάν που ζούσε στην πόλη και είχε ξαναδεί, μπήκε στο κατάστημα και τις έκανε άσεμνες χειρονομίες. Η Δέσποινα Πλατανάκη κλειδώνει το κατάστημα και μπαίνει στο αυτοκίνητό για να επιστρέψει στο σπίτι. Μόλις φτάνει όμως συνειδητοποιεί πως δεν είναι μόνη. «Όταν έβγαλε μαχαίρι, λέω εντάξει ως εδώ ήταν». Ο 27χρονος την είχε ακολουθήσει και περίμενε την κατάλληλη ευκαιρία για να την ακινητοποιήσει. Η άτυχη γυναίκα δέχεται αλλεπάλληλα χτυπήματα και προσπαθεί να αποφύγει τον βιασμό. Τα καταφέρνει επειδή από το σημείο έτυχε να περνάει ένας νεαρός ποδηλάτης που δεν έμεινε απαθής. «Παράτησε το ποδήλατο τον κυνήγησε». Για την φρίκη που έζησε μίλησε αρχικά στους αστυνομικούς που συνέλαβαν τον 27χρονο. Στη συνέχεια ανέβασε κείμενο στο Facebook, με στόχο όπως τονίζει, να παρακινήσει και άλλες κοπέλες που έζησαν ανάλογες στιγμές, να μην κάνουν πίσω. «Μου έχει αφήσει αλλοιώσεις στον αυχένα. Έχω πρόβλημα στα μάτια, βλέπω θολά». Η δίκη του 27χρονου, που αρνείται τα πάντα, αναβλήθηκε. Η γυναίκα δηλώνει αποφασισμένη να κυνηγήσει την υπόθεση, μέχρι να τιμωρηθεί…


Το κυνηγάς ξανά ή το παρατάς οριστικά - Pillowfights.gr\nBedroom Tell people how you feel Το κυνηγάς ξανά ή το παρατάς οριστικά\nΝταϊάνα Κραέτε 02/06/2019\nΜελαγχολία. Ένα κοινό συναίσθημα που –μεταξύ μας– όλοι έχουμε νιώσει κάποτε στη ζωή μας. Καμιά φόρα πιο έντονα, άλλες σταδιακά και σχετικά ανώδυνα. Αυτό το συναίσθημα που δεν ξέρεις πώς ακριβώς να το περιγράψεις. Που σε κάνει να μη θέλεις να κάνεις τίποτα, να γίνεις αυτοκόλλητος με το κρεβάτι σου και να κοιμάσαι όλη μέρα. Νιώθεις για λίγο καλά. Ίσως κάνοντας μια βόλτα. Ξεχνιέσαι με ένα χάδι στο κατοικίδιό σου. Ανακουφίζεσαι με μια ωραία συζήτηση. Αλλά, λίγο αργότερα, η κατρακύλα ξεκινάει ξανά.\nΌχι, δεν είναι αρχές κατάθλιψης. Δε μιλάμε για κάτι τόσο σοβαρό. Μοιάζει περισσότερο με ένα χάσιμο, σαν μην ξέρεις ποια είναι η ταυτότητά σου, ποιες οι επιθυμίες κι οι ανάγκες σου. Πλέον ακολουθείς ένα πατρόν και δεν απολαμβάνεις το τι κάνεις. Μια φάση μπερδεμένη, μια κατάσταση δύσκολη -τόσο για τους γύρω σου, όσο και για εσένα. Δεν προσεγγίζεσαι πια εύκολα. Εύκολα, όμως, θυμώνεις με τα πάντα. Και κλείνεσαι στον εαυτό σου.\nΠολλοί θα φύγουν. Ίσως κι οι περισσότεροι. Πολλοί θα σε κατηγορήσουν ότι απομακρύνθηκες. Επειδή δε σε καταλαβαίνουν. Βλέπεις, επειδή είσαι δήθεν καλά, πρέπει να μην έχεις προβλήματα. Επειδή, βλέπεις, είσαι από αυτά τα άτομα, που δε θα χάσουν το χαμόγελό τους, που θα προσπαθούν να κάνουν τους άλλους καλά.\nΚι ας πιέζονται μέσα τους πολύ κι από παντού. Μπορεί η πίεση να ‘ρχεται απ’ τη δουλειά. Ίσως απ’ τη σχολή και την επιδίωξη του πτυχίου. Ίσως ακόμα κι από κάποιο πρόβλημα υγείας που μπορεί να αντιμετωπίζεις. Ίσως να ‘ναι κι όλα μαζί. Είναι αυτά που εύκολα μπορούν να σε στριμώξουν, να σε αγχώσουν, να σε απογοητεύσουν. Κι η διάθεσή σου ξεκινάει να ‘χει παράξενες εναλλαγές. Κι εσύ ο ίδιος γίνεσαι πιο οξύθυμος, πιο περίεργος, πιο ιδιότροπος.\nΑλλά ίσως να μη θες βοήθεια από άλλους, να χρειάζεσαι απλά κάποιον να αντιληφθεί τη σιωπή σου. Κάποιον να αποκρυπτογραφήσει τα σκοτάδια σου. Κι ίσως αυτός ο κάποιος να μην είναι κανένας άλλος πέρα από εσένα. Το ‘χεις σκεφτεί πότε; Πως η επίλυση κάθε προβλήματός μας είμαστε εμείς οι ίδιοι; Και στην προκείμενη περίπτωση, στην περίπτωση που έχεις αρχίσει να χάνεις τον εαυτό σου, δεν έχεις πολλές επιλογές.\nΠροσπαθείς ξανά και ξανά μέχρι να καταστραφείς εντελώς ή να πετάξεις. Ή, πολύ απλά, το παίρνεις απόφαση και τα παρατάς. Φεύγεις και ξεχνάς τα πάντα σαν ένα κακό όνειρο. Και στις δυο περιπτώσεις είσαι νικητής. Επειδή τόσο το να βάζεις τον εαυτό σου απόλυτα σε κάτι όσο και το να κλείνεις μια πόρτα, είναι εξίσου δύσκολο. Η συγκεκριμένη κατάσταση δεν επιζητεί μέτριες λύσεις. Και δεν πρέπει να την πολυσκεφτείς. Είναι καιρός να πάρεις την κατάσταση στα χέρια σου.\nΘα δοθείς απόλυτα, προσπαθώντας εσύ ο ίδιος να διορθώσεις τις συνθήκες. Θα προσπαθήσεις ξανά, κι ας ξέρεις το πιθανό αποτέλεσμα. Θα διορθώσεις αυτό το θέμα στη δουλειά. Θα αφοσιωθείς κι άλλο στο πτυχίο σου. Δε θα αφήσεις αυτό το πρόβλημα υγείας να σε επηρεάσει. Θα διεκδικήσεις αυτόν τον άνθρωπο στη ζωή σου. Μέχρι να τον κάνεις δικό σου. Επειδή φανταστικές το τέλειο μαζί του.\nΉ θα τα παρατήσεις όλα. Θα αφήσεις τη σχολή για να κάνεις αυτό που σου αρέσει. Θα υποβάλεις την παραίτησή σου την επόμενη κιόλας ήμερα. Θα ξεχάσεις αυτό το πρόσωπο. Θα αποδεχτείς πως ο κύκλος σας τελείωσε, και μάλλον δεν υπήρξε τίποτα παραπάνω από ένα όνειρο. Θα τραβήξεις μια γραμμή σε ό,τι σε ενοχλεί. Σε ό,τι σε βυθίζει μέσα σε αυτό το συναίσθημα της μελαγχολίας, και θα ξεκινήσεις πάλι απ’ την αρχή, με άλλες πλέον συντεταγμένες.\nΚαμία απ’ τις δύο λύσεις δεν είναι εύκολη. Δε θα ‘πρεπε, εξάλλου, και να είναι. Αφού εδώ δε χωράει το μέτριο. Επιζητούμε το ακραίο για να το επιλύσουμε οριστικά. Και ποια απ’ τις δύο λύσεις είναι καλύτερη; Αυτό αφορά τη δύναμη που έχει ο καθένας.\nΓια ‘μένα ήρθε καιρός να παραδεχτώ πως όλα τελείωσαν. Ίσως μπήκα τόσο στο χάος που η μόνη αποφυγή του πλέον είναι η ολική στροφή. Ό,τι και να κάνετε, να θυμάστε πως η ευτυχία σας περιμένει, και πως όλα θα πάνε καλά!


Τροχαίο Υλικό – PEARL\nΗ PEARL σχεδιάζει και παρέχει τις βέλτιστες συνθέσεις τρένων ανά μεταφορά, αφού διαθέτει ένα ικανό απόθεμα τροχαίου υλικού, εμπορευματικών βαγονιών – ειδικών πλατφορμών μεταφοράς εμπορευματοκιβωτίων 20′, 40′, 45′:\nΤετραξονικών 80′, τύπου Sggns(s).\nΕξαξονικών αρθρωτών 80′ και 90′ τύπων Sggrs(s), Sggmrs(s).\nΗ PEARL έχει προχωρήσει στην ενοικίαση άνω των 700 φορταμαξών 80′ και 90′, μεταφοράς container που αντιστοιχούν σε άνω των 36 σετ τρένων χωρητικότητας έως και 80 TEU.\nΗ συνολική μεταφορική δυνατότητα της εταιρείας είναι άνω των 2800 TEUs ταυτόχρονα.\nΗ PEARL προχωράει σε διερεύνηση διαθεσιμότητας μηχανών έλξης.


Κρήτη: Έρχεται καλοκαίρι στην καρδιά του χειμώνα\nΑμιγώς καλοκαιρινό θα είναι το σκηνικό του καιρού στην Κρήτη τα επόμενα 24ωρα. Καθ’ όλη τη διάρκεια του Σαββατοκύριακου αλλά και τις πρώτες ημέρες της επόμενης εβδομάδας ο υδράργυρος θα «σκαρφαλώσει» σε επίπεδα άνω των 26 βαθμών Κελσίου.\n«Το Σάββατο οι μέγιστες τιμές θερμοκρασίας θα φτάσουν μέχρι και τους 25 βαθμούς Κελσίου. Την Κυριακή και τη Δευτέρα η θερμοκρασία ανεβαίνει υψηλότερα για τα βόρεια παράλια της Κρήτης και δεν αποκλείεται σε τοπικό επίπεδο να φτάσουν σε εξαιρετικά ασυνήθιστα για την εποχή επίπεδα», δήλωσε στον Περιφερειακό Τηλεοπτικό Σταθμό CRETA, ο μετεωρολόγος Μανόλης Λέκκας.\nΤο φαινόμενο, σύμφωνα με τον κ.Λέκκα οφείλεται σε «εισβολή θερμής αέριας μάζας που θα σηματοδοτήσει την άνοδο της θερμοκρασίας σε πολύ υψηλά για την εποχή επίπεδα».\nΤο σκηνικό του καιρού θα αλλάξει σταδιακά από το βράδυ της Τρίτης. «Την Τετάρτη οι μέγιστη τιμή της θερμοκρασίας δεν θα ξεπεράσει τους 20 βαθμούς Κελσίου», πρόσθεσε ο μετεωρολόγος Μανόλης Λέκκας.\nΤΕΧΝΟΛΟΓΙΑ22 ώρες πριν


ΑΝΟΡΘΩΣΗ ΜΗΡΩΝ ΠΡΙΝ ΚΑΙ ΜΕΤΑ - Stratis Gabriel\nΠλαστικός Χειρουργός » Πλαστική Χειρουργική Πριν και Μετά » ΑΝΟΡΘΩΣΗ ΜΗΡΩΝ ΠΡΙΝ ΚΑΙ ΜΕΤΑ\nΠαρακάτω θα βρείτε όλα τα περιστατικά που αφορούν την ανόρθωση μηρών και πραγματοποιήθηκαν με επιτυχία από τον Δρ. Στρατή Γαβριήλ. Δείτε αναλυτικές φωτογραφίες για την ανόρθωση μηρών πριν και μετά με λεπτομέρειες για την κάθε περίπτωση.\nΑνόρθωση μηρών και κοιλιοπλαστική σε ασθενή με απώλεια βάρους. Οι… Διαβάστε Περισσότερα\nΑνόρθωση μηρών και ταυτόχρονη κοιλιοπλαστική με αποκατάσταση μεγάλης ομφαλοκήλης! Επιπλέον,… Διαβάστε Περισσότερα\nΑνόρθωση μηρών μετά από απώλεια 110 κιλών, έξι μήνες αργότερα. Διαβάστε Περισσότερα\nΑνόρθωση μηρών μετά από απώλεια βάρους. Είχε προηγηθεί κοιλιοπλαστική. Το… Διαβάστε Περισσότερα\nΑνόρθωση μηρών σε μεγάλη απώλεια βάρους, είχε προηγηθεί κοιλιοπλαστική! Επιπλέον,… Διαβάστε Περισσότερα\nΑνόρθωση μηρών σε περιστατικό απώλειας βάρους. Είχε προηγηθεί κοιλιοπλαστική! Επιπλέον,… Διαβάστε Περισσότερα\nΑνόρθωση μηρών, ενώ είχε προηγηθεί body lift, σε περιστατικό απώλειας… Διαβάστε Περισσότερα\nΑποτυχημένες επεμβάσεις αλλού κοιλιοπλαστικής και ανόρθωσης στήθους. Διόρθωση της κοιλιπλαστικής… Διαβάστε Περισσότερα\nΚλασσική ανόρθωση μηρών σε χαλάρωση δέρματος κυρίως στα γόνατα. Εσωτερική… Διαβάστε Περισσότερα\nΣυνδυασμός επεμβάσεων ανόρθωσης γλουτών και μηρών, λίγους μήνες αργότερα σε… Διαβάστε Περισσότερα


Christmas Theater: Το πρόγραμμα των παραστάσεων – Travelgirl\nΤο Christmas Theater είναι εδώ και ετοιμάζετε για τις πιο ασφαλείς και αστραφτερές γιορτές της ζωής σας. Γιατί τις αξίζουμε! Τα δύο προηγούμενα Χριστούγεννα 350.000 θεατές έκαναν check in στο πρώτο θεματικό θέατρο της Αθήνας. Πάνω από 1000 καλλιτέχνες από όλο τον κόσμο μας ταξίδεψαν με την τέχνη στις πιο λαμπερές πρωτεύουσες της γης. Το Christmas Theater 2020-2021 ήδη ετοιμάζεται.. Επιλέξτε το, γιατί αυτά τα Χριστούγεννα.. Μένουμε ασφαλείς και απολαμβάνουμε ταξίδια με θέατρο, χορό, συναυλίες! Το φετινό πρόγραμμα θα ανακοινώνεται σταδιακά.\nΠΑΝΟΣ ΔΗΜΗΤΡΑΚΟΠΟΥΛΟΣ – ΠΑΝΤΕΛΗΣ ΘΑΛΑΣΣΙΝΟΣ – ΝΙΚΟΣ ΞΥΔΑΚΗΣ – ΕΥΑΝΘΙΑ ΡΕΜΠΟΥΤΣΙΚΑ\nchristmas theaterChristmas Theater πρόγραμμα παραστάσειςtraveltravelgirlμαρκέλλα σαράιχαχριστούγεννα παραστάσεις\n← Ο Γιάννης και το Πεύκο: Ένα οικολογικό διαδραστικό παραμύθι στο θέατρο 104\nΗ επιστολή της Ένωσης Θεατρικών Παραγωγών στην κυβέρνηση →


Το μνημείο του Αχιλλέα στη Λαμία - Καλύτερη Λαμία\nHome » ΠΟΛΙΤΙΣΜΟΣ » Το μνημείο του Αχιλλέα στη Λαμία\nHome / ΠΟΛΙΤΙΣΜΟΣ / Το μνημείο του Αχιλλέα στη Λαμία\nΤο μνημείο του Αχιλλέα στη Λαμία\n2:26 μ.μ. ΠΟΛΙΤΙΣΜΟΣ\nΤο μνημείο του Αχιλλέα βρίσκεται στην περιοχή Άγιος Λουκάς.\nΣτην Ελληνική μυθολογία, ο Αχιλλέας, γιος του Πηλέως και εγγονός του Αιακού (Αχιλλεύς Πηλείδης ή Αχιλλεύς Αιακίδης) ήταν ο μεγαλύτερος και ο κεντρικός αλλά και ο γενναιότερος ήρωας της Ιλιάδας του Ομήρου.\nΗ ετυμολογία είναι αμφίβολη. Κατά την επικρατούσα άποψη, ο Ἀχιλλεύς στην αρχ. ελλ. ετυμολογία προέρχεται από το «ἄχος» (αρσ.) (θλίψη, πόνος) και το «ἴλλω» (περιπλανιέμαι, τριγυρνώ) δηλαδή "αυτός που τριγυρίζει θλιμμένος". Κατά μια άλλη, πιο πρόσφατη άποψη, μπορεί να προέρχεται και από το «ἄχος» και το «λεώς» (λαός), δηλαδή "αυτός που προκαλεί θλίψη ή και πόνο στο λαό", δηλαδή στους εχθρούς.\nΟ Αχιλλέας ήταν γιος του Πηλέως (γι' αυτό τον αποκαλούσαν και Πηλείδη), βασιλιάς των Μυρμιδόνων στη Φθία (σημερινή ανατολική - βορειοανατολική Φθιώτιδα), η οποία βρίσκεται κοντά στα Φάρσαλα και της Νηρηίδας Θέτιδος. Ο Δίας και ο Ποσειδώνας συναγωνίστηκαν για το χέρι της μέχρι που ένα μαντείο αποκάλυψε ότι θα γεννούσε ένα γιο καλύτερο και πιο δυνατό από τον πατέρα του, οπότε και πολύ σοφά επέλεξαν να την δώσουν σε κάποιον άλλο. Σύμφωνα με το μετα-Ομηρικό μύθο, η Θέτις προσπάθησε να κάνει τον Αχιλλέα άτρωτο, βουτώντας τον στα νερά της Στύγας, όμως πιάνοντάς τον από τη φτέρνα, τον άφησε τρωτό σ' αυτό το σημείο. (Δείτε Αχίλλειος πτέρνα). Ο Όμηρος, εν τούτοις, αναφέρει ένα ελαφρύ τραυματισμό του στην Ιλιάδα. Σε μια νεότερη και λιγότερο δημοφιλή εκδοχή, η Θέτιδα άλειψε το αγόρι με αμβροσία κι έπειτα το έβαλε πάνω από τη φωτιά ώστε να κάψει τα θνητά μέρη του κορμιού του. Διακόπηκε από τον Πηλέα και εγκατέλειψε πατέρα και γιό, εξοργισμένη. Ο Πηλέας τον έδωσε (ίσως μαζί με το μικρό φίλο του Πάτροκλο) στον κένταυρο Χείρωνα, στο όρος Πήλιο, να τον μεγαλώσει.\nΣε μια μετα-Ομηρική (αλλά δημοφιλή) εκδοχή του μύθου, ο μάντης Κάλχας δήλωσε ότι οι Έλληνες δεν θα μπορούσαν να νικήσουν δίχως τη βοήθεια του Αχιλλέα, όμως η μητέρα του, η Θέτιδα, ήξερε ότι η μοίρα του ήταν να πεθάνει αν πήγαινε στην Τροία. Έτσι τον έκρυψε στην αυλή του Λυκομήδη στη Σκύρο, μεταμφιεσμένο σε κορίτσι. Εκεί είχε ένα δεσμό με τη Δηιάμεια ή Δειδάμεια με αποτέλεσμα ένα γιο, το Νεοπτόλεμο. Ανακαλύφθηκε, όμως, από τον πανούργο Οδυσσέα, που αφότου έμαθε που κρυβόταν ο Αχιλλέας, έφτασε στην Σκύρο μαζί με τον παιδικό φίλο του Αχιλλέα, τον Πάτροκλο και το δάσκαλο του, τον Φοίνικα. Μεταμφιεσμένος σε γυρολόγο με κοσμήματα και όπλα πήγε στο παλάτι του Λυκομήδη και εκεί συνάντησε τον ίδιο, τις κόρες του και τον Αχιλλέα. Ο Οδυσσέας με άδεια του Λυκομήδη, άφησε τα κοσμήματα και τα όπλα μπροστά στις βασιλοπούλες και τον Αχιλλέα ο οποίος εντοπίστηκε από το γεγονός ότι κοιτούσε τα όπλα αντί τα κοσμήματα. Εναλλακτικά, εντοπίστηκε με τον ήχο μίας σάλπιγγας, όπου αντί να δειλιάσει, άρπαξε ένα δόρυ ώστε να απωθήσει τους εισβολείς. Από εκεί και πέρα χρειάστηκε ελάχιστη πειθώ από τον Οδυσσέα, τον Πάτροκλο και τον Φοίνικα για να αποφασίσει να πάει στην Τροία.\nΛογομαχία Αχιλλέα - Οδυσσέα\nΌταν οι Έλληνες συγκεντρώθηκαν στην Αυλίδα για πρώτη φορά, έκαναν θυσίες στους θεούς και έπειτα ξεκίνησαν να πλέουν για τη Τροία. Κατά τη διάρκεια του ταξιδιού τους, σταμάτησαν στη Μυσία, η οποία είχε για βασιλιά τον Τήλεφο. Νομίζοντας πως είναι η Τροία, οι Αχαιοί ξεσηκώθηκαν για να πολεμήσουν. Στη μάχη που επακολούθησε ο Αχιλλέας πολέμησε γενναία με τον Πάτροκλο καθώς σκότωναν πολλούς στρατιώτες του Τήλεφου. Αλλά ο ίδιος ο Τήλεφος σκότωσε πολλούς Αχαιούς ανάμεσα τους και τον Θέρσανδρο, τον γιο του Πολυνείκη ο οποίος είχε πάρει μέρος στην δεύτερη πολιορκία της Θήβας μαζί με τους υπόλοιπους Επίγονους. Κατά την διάρκεια της μάχης, ο Αχιλλέας κυνήγησε τον Τήλεφο. Εκείνος φοβισμένος το έβαλε στα πόδια όμως μπλέχτηκε σε ένα κλήμα αμπελιού και έπεσε. Έτσι ο Αχιλλέας κατάφερε να τον πληγώσει στον μηρό με ένα κοντάρι που ο κένταυρος Χείρωνας του είχε δώσει. Όμως ακόμα και πληγωμένος ο Τήλεφος κατάφερε να αναγκάσει τους Αχαιούς να αποσυρθούν από τη Μυσία. Κατά τη διάρκεια του γυρισμού, το καράβι του Αχιλλέα όπως και όλων των Αχαιών έπεσε σε θαλασσοταραχή. Έτσι όταν οι Έλληνες ξαναγύρισαν στις πατρίδες τους, ήταν πάρα πολύ ταλαιπωρημένοι. Εν τω μεταξύ η πληγή του Τήλεφου δεν έκλεινε κι έτσι ο Τήλεφος ρώτησε ένα μαντείο του Απόλλωνα στη Λυκία το οποίο δήλωσε "ο τρώσας και ιάσεται" δηλαδή ότι «αυτός που πλήγωσε θα θεραπεύσει».\nΛογομαχία Αγαμέμνονος - Αχιλλέως και Αχιλλέως - Οδυσσέως\n2η Λογομαχία Αγαμέμνονος - Αχιλλέως\nΜετά την πρώτη μάχη με τους Τρώες, οι Έλληνες, σύμφωνα με την Ιλιάδα, πήραν αιχμάλωτες από το ιερό μαντείο του Απόλλωνος, πολλές ιέρειες και μία εξ' αυτών, ήταν και η Βρισηίδα. Ο Αχιλλέας, την ερωτεύτηκε και ήθελε να την κρατήσει, αλλά ο Αγαμέμνονας είχε διαφορετική γνώμη και προτίμησε να την κρατήσει για παλλακίδα του. Αυτή η απόφαση, εξόργισε τον Αχιλλέα, ο οποίος αποσύρθηκε στη σκηνή του και αρνήθηκε να βοηθήσει τους Έλληνες, παρά τις παρακλήσεις των, μέχρι που ο Έκτορας σκότωσε σε μία από τις πολλές μάχες, τον Πάτροκλο, ξάδερφο του Αχιλλέως.\nΈτσι όπως λέγεται κατά τη διάρκεια του πολέμου, ο Αχιλλέας αναρωτιόταν για ποια πολεμούσε καθώς ποτέ δεν είχε γνωρίσει την Ωραία Ελένη. Αυτό το αίτημα το εκπλήρωσε η Θέτις με την βοήθεια της Αφροδίτης. Κατά τη διάρκεια μιας νύχτας, η Αφροδίτη έβγαλε την Ωραία Ελένη από την αγκαλιά του Πάρη οδήγησε στον Αχιλλέα. Κι οι δύο συζήτησαν αλλά η πηγή που αναφέρει το περιστατικό (δηλαδή τα Κύπρια Έπη) δεν μας έχουν σωθεί ολόκληρα.\nΗ ανταρσία των Αχαιών


Mobile Application για τον ΕΟΠΥΥ • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,240 μέλη και 2,424,066 μηνύματα σε 75,686 θέματα. Αυτή τη στιγμή μαζί με εσάς απολαμβάνουν το e-steki άλλα 352 άτομα.\nMobile Application για τον ΕΟΠΥΥ\nΟ akaliptos69 αυτή τη στιγμή δεν είναι συνδεδεμένος Επαγγέλεται Δημόσιος υπάλληλος και μας γράφει απο Μαρούσι (Αττική). Έχει γράψει 39 μηνύματα.\nO akaliptos69 έγραψε: στις 08:19, 24-07-12:\nGoogle Play: εδώ\nSlide me: εδώ\nAmazon AppStore: εδώ\nOpera Apps: εδώ\nGet Jar: εδώ\nSoc.io Mall: εδώ\nΕμφάνιση περισσότερων μηνυμάτων του χρήστη akaliptos69\nΟ fockos αυτή τη στιγμή δεν είναι συνδεδεμένος Επαγγέλεται Γιατρός και μας γράφει απο Ζάκυνθος (Ζάκυνθος). Έχει γράψει 10,490 μηνύματα.\nO fockos έγραψε: στις 09:07, 24-07-12:\nΤην κατέβασα την εφαρμογή δυστυχώς δεν είναι τόσο καλή όσο περίμενα.\nΠρώτα από όλα το μαύρο φόντο είναι κουραστικό με αποτέλεσμα να αποτελεί άθλο η ανάγνωση!!!! αν είσαι υπο φωτισμό.\nΣτην αρχική οθόνη τα εικονίδια αν και μεγάλα δεν πατιούνται καλά. ισως φταίει το κινητό μου είναι μικρούλη)\nΑφού η εφαρμογή αποτελεί επίσημη του φορέα περίμενα μια πιο επαγγελματική εκδοχή.\nΑναμένω βελτίωση στις επόμενες εκδόσεις και ελπίζω να μην μείνει στάστιμη όπως όλοι σχεδόν οι δημόσιοι οργανισμοί.\nΤελευταία επεξεργασία από το χρήστη fockos : 24-07-12 στις 09:26.\nO akaliptos69 έγραψε: στις 09:13, 24-07-12:\nΕυχαριστώ πολύ για το feedback φίλε fockos.\nΘα προσπαθήσω να αναπαράξω και να επιλύσω τα προβλήματα που αναφέρεις σε κάποια από τις επόμενες εκδόσεις.\nO akaliptos69 έγραψε: στις 13:32, 27-07-12:\nΝέα έκδοση 2.2.1\n-Ανανέωση της λίστας των Παρόχων (Tελ. Ενημέρωση: 27/07/2012)\n-Προσθήκη επιλογής "Όλες οι πόλεις" στην αναζήτηση παρόχων\nO akaliptos69 έγραψε: στις 10:44, 03-08-12:\nΝέα Έκδοση 2.2.2\nΚαινούργια Λίστα Παρόχων Υγείας (Τελ. Ενημέρωση: 03/08/2012)\nΑφαίρεση Δικαιωμάτων Ανάγνωσης Επαφών\nO akaliptos69 έγραψε: στις 11:45, 10-08-12:\nΝέα έκδοση 2.2.3\n- Ανανέωση της λίστας των Παρόχων (Τελ. Ενημ. 10/08/2012).\n- Μερική διόρθωση προβλημάτων εμφάνισης για μικρές αναλύσεις (300dip και κάτω).\n- Αύξηση μεγέθους εικόνας χάρτη.\nO fockos έγραψε: στις 11:58, 10-08-12:\nΝομίζω ότι είναι από τις εφαρμογές που πρέπει να εχει κάθε Ελληνας χρήστης.\nΗ εφαρμογή θα βγει και για iphone ;\nO akaliptos69 έγραψε: στις 12:00, 10-08-12:\nΓίνεται προσπάθεια να βρεθούν χρήματα για να μπορέσουμε να αγοράσουμε το εργαλείο ανάπτυξης για iOS. Αν προχωρήσει αυτό τότε θα γίνει όχι μόνο για iOS αλλά και για άλλα Mobile Λειτουργικά.\nH mindcircus Open Mind, Open Heart έγραψε: στις 12:06, 10-08-12:\nΔε φτιάχνεις και για ios? Τοσα ωραια και χρησιμα apps εχουν τα android και δεν μπορω να τα χρησιμοποιησω!\nΑρχική Δημοσίευση από akaliptos69\nΤωρα το ειδα! Μακαρι και καλη τυχη!\nO akaliptos69 έγραψε: στις 12:12, 10-08-12:\nΤο μεγαλύτερο πρόβλημα με την ανάπτυξη εφαρμογών για iOS είναι το κόστος ανάπτυξης. Για να σας δώσω να καταλάβετε τι εννοώ θα σας μιλήσω με νούμερα.\nΓια Android το κόστος ήταν 49,5$ για την αγορά του εργαλείου ανάπτυξης και 25$ εφάπαξ καταβολή στο Play Store για το ανέβασμα της εφαρμογής. Όλο το κόστος το κάλυψα από την τσέπη μου και έτσι το θέμα προχώρησε με τους δικούς μου ρυθμούς.\nΓια iOS όμως τα πράγματα είναι διαφορετικά. Το εργαλείο ανάπτυξης έχει 399$ και υπάρχει ΕΤΗΣΙΑ συνδρομή στο iTunes με 99$ παρακαλώ για το ανέβασμα των εφαρμογών... Καταλαβαίνει κανείς λοιπόν ότι αυτό το ύψος της δαπάνης δεν μπορώ να το καλύψω εγώ από την τσέπη μου όπως έκανα για Android και έτσι αν δεν βρεθούν τα χρήματα δεν θα αναπτυχθεί η εφαρμογή και τα iOS.\nO fockos έγραψε: στις 12:12, 10-08-12:\nNα ρωτήσω κάτι σε αndroid tablet παίζει ;\nΤην εφαρμογή την τρέχω από το κινητό και παίζει καλά με εξαίρεση κάτι μικροκαθυστερήσεις που οφείλονται επειδή είναι παλιό το κινητό μου. Σκεφτόμουνα να αγοράσω iphone αλλά αφού δεν εχει πολλές ελληνικες εφαρμογές τι να το κάνω.\nΑφού είναι θέμα χρημάτων γιατί η εφαρμογή δεν είναι εμπορική (εστω 1-2 ευρώ) ίσως παραπάνω και είναι τζάμπα;\nO akaliptos69 έγραψε: στις 12:20, 10-08-12:\nΓια την επιλογή σου σε νέο κινητό δεν θα σου απαντήσω γιατί δεν θέλω να σε επηρεάσω...\nΓια το κομμάτι των tablet θα πω ότι από μερικές πρόχειρες δοκιμές που έκανα σε emulator για οθόνες άνω των 6 ιντσών, τα αποτελέσματα έδειξαν ότι η εφαρμογή δεν ήταν έτοιμη για tablets. Έτσι αποφάσισα να μην την διαθέσω μέσω Play Store σε Tablets. Όμως αν κάποιος θέλει να το βάλει, μπορεί να το σηκώσει από οποιοδήποτε άλλο market εκτός του Play Store. Η εφαρμογή παίζει κανονικά.\nΤέλος για το κομμάτι της εμπορικότητας της εφαρμογής τίθεται νομικό ζήτημα. Η εφαρμογή έχει ανέβει από προσωπικό λογαριασμό καθώς δεν έχει δοθεί ποσό από τον οργανισμό για την εφαρμογή. Έτσι αν η εφαρμογή είχε ανέβει με το οποιοδήποτε κόστος θα φαινόταν ότι τα χρήματα τα καρπώνομαι εγώ προσωπικά. Και επειδή φυλακή δε σκοπεύω να πάω εκτός και αν το αξίζω, η εφαρμογή δεν μπορεί να βγει με κανένα κόστος. Στο παραπάνω βέβαια να προσθέσω ότι αν βγω από το κομμάτι του υπαλλήλου και τοποθετήσω τον εαυτό μου στο ρόλο του χρήστη - πολίτη, μπορώ να πω ότι θα προτιμούσα η εφαρμογή να είναι δωρεάν και να μην πληρώνω για άλλη μια υπηρεσία του Ελληνικού κράτους. Με γνώμονα τα παραπάνω αποφάσισα η εφαρμογή να βγει ΔΩΡΕΑΝ για όλους.\nO gademis "ένα προσωπικό μήνυμα" έγραψε: στις 19:02, 10-08-12:\nΚαι δεν έβαλες καν την αγορά apple υπολογιστή\nO fockos έγραψε: στις 19:16, 10-08-12:\nΤελικά μάλλον δεν αξίζει να το βγάλεις για ios. Δοκίμασα μια εφαρμογή των 0.79ευρώ και είναι πραγματικά πολύ καλή.\nO akaliptos69 έγραψε: στις 07:42, 13-08-12:\n@gademis: Εννοείται ότι ούτε καν έβαλα την αγορά apple υπολογιστή... εδώ μιλάμε στην καλύτερη περίπτωση για Hack-intosh... που λεφτά για τέτοιες αγορές...\n@fockos: Φίλε μου η διαφορά είναι ότι αν διασφάλιζαν την βιωσιμότητα ενός τέτοιου έργου (αγορά πλατφόρμας και ετήσια δέσμευση του ποσού της συνδρομής για το iTunes) η εφαρμογή θα αναπτυσσόταν αποκλειστικά από τον οργανισμό, θα είχε τα προτερήματα (off line λειτουργία και διασφάλιση ακεραιότητας και εμπιστευτικότητας στοιχείων) και τα μειονεκτήματα βέβαια (όχι real-time στοιχεία) και το κυριότερο? θα ήταν ΔΩΡΕΑΝ για τον κάθε πολίτη!!! ΔΩΡΕΑΝ!!!\nΔυστυχώς (και με ακούτε ζοχαδιασμένο πρωί-πρωί και συγνώμη γι αυτό) αυτή η γραφειοκρατία δε λέει να απλοποιηθεί... ο γόρδιος αυτός δεσμός που δε λέει να λυθεί και να προχωρήσουν τα πράγματα έχει καταστρέψει (και θάψει) πολλά αξιόλογα πράγματα στην χώρα μας και αυτό δε το λέω για την δική μου εφαρμογή (η οποία είναι πολύ μικρή στην ουσία σε σχέση με άλλα) αλλά για μεγάλα έργα πληροφορικής που θα έπρεπε να έχουν πραγματική αναγνώριση. Τεσπα... ας μην μεμψιμοιρούμε Δευτεριάτικα... έχουμε όλη την εβδομάδα να το κάνουμε αυτό.\nΤελευταία επεξεργασία από το χρήστη akaliptos69 : 13-08-12 στις 08:56.\nO fockos έγραψε: στις 19:05, 15-08-12:\n@fockos: Φίλε μου η διαφορά είναι ότι αν διασφάλιζαν την βιωσιμότητα ενός τέτοιου έργου (αγορά πλατφόρμας και ετήσια δέσμευση του ποσού της συνδρομής για το iTunes) η εφαρμογή θα αναπτυσσόταν αποκλειστικά από τον οργανισμό, θα είχε τα προτερήματα (off line λειτουργία και διασφάλιση ακεραιότητας και εμπιστευτικότητας στοιχείων) και τα μειονεκτήματα βέβαια\nΚατάλαβα. Στο θέμα της εμπορικότητας φαντάζομαι το πρόβλημα είναι ό,τι είσαι υπάλληλος του οργανισμού. Λογικό να υπάρχει νομικό κόλλημα. Διαφορετικά δεν νομίζω να υπάρχει θέμα αφού τα στοιχεία είναι ελεύθερα προσβάσιμα από όλους. Ουσιαστικά θα χρέωνες όχι το υλικό αλλά τον τρόπο διαχείρισής του. Πάντως για αυτό που λες για τη μεριά του χρήστη έχεις δίκιο. Καλύτερα δωρεάν. Ωστόσο αν ήταν να ανέβει το επίπεδο της εφαρμογής δεν νομίζω πως το 1-2ευρώ θα ήταν πρόβλημα. Την ίδια στιγμή που για να κλείσεις ένα απλό ραντεβού χρειάζεσαι 1+ ευρώ...\nO akaliptos69 έγραψε: στις 11:39, 24-08-12:\nTo UI της εφαρμογής θα αναβαθμιστεί ... ήδη βρίσκεται στην φάση του σχεδιασμού και τα γραφικά υλοποιούνται... μέχρι τότε όμως...\nΝέα Έκδοση 2.3.1\nΚαινούργια Λίστα Παρόχων Υγείας (Τελ. Ενημέρωση: 24/08/2012).\nΑλλαγή τρόπου επιλογής κριτηρίων αναζήτησης.\nΠροσθήκη πλαισίου εμφάνισης ιστορικού αλλαγών εφαρμογής (ChangeLog).\nΔιορθώσεις εμφάνισης για μικρές αναλύσεις.\nO akaliptos69 έγραψε: στις 09:08, 08-09-12:\nΑρχικά καλό φθινόπωρο σε όλους. Μετά από μία μικρή διακοπή για την απαραίτητη ξεκούραση (μη φανταστείτε 8 μέρες ήταν) επιστρέψαμε με καινούργια έκδοση. Έχουμε λοιπόν:\nΝέα Έκδοση 2.3.2\nΚαινούργια Λίστα Παρόχων Υγείας (Τελ. Ενημέρωση: 07/09/2012).\nΔιορθώσεις σε μικρό πρόβλημα της δυνατότητας πολλαπλής επιλογής.\nO akaliptos69 έγραψε: στις 10:51, 19-09-12:\nΔείτε την σελίδα εδώ.\nO akaliptos69 έγραψε: στις 12:23, 02-10-12:\nΚλείσιμο ραντεβού με γιατρό ΕΟΠΥΥ ηλεκτρονικά; - Από Scandal\nΤο θέμα έχει λάβει 58 απαντήσεις και βρίσκεται στην κατηγορία Υγεία-Ιατρική.\nΤο τελευταίο του μήνυμα δημοσιεύτηκε 20-05-18 στις 12:25.\nApplication για το κινητό σας - Από wherever\nΤο θέμα έχει λάβει 27 απαντήσεις και βρίσκεται στην κατηγορία Κινητή τηλεφωνία.\nΤο τελευταίο του μήνυμα δημοσιεύτηκε 15-09-15 στις 20:45.\nΣυγχώνευση ταμείων (ΕΟΠΥΥ) και νέο σύστημα υγείας - Από fockos\nΤο θέμα έχει λάβει 19 απαντήσεις και βρίσκεται στην κατηγορία Υγεία-Ιατρική.\nΤο τελευταίο του μήνυμα δημοσιεύτηκε 02-06-12 στις 19:22.


Η μαγική δύναμη της προσοχής - Εναλλακτική Δράση\nDeepak Chopra, Βιβλίο, Συνείδηση, Τρόπος να ζεις\nΗ προσοχή μας, η εστίαση της σκέψης, έχει μια μαγική δύναμη που μπορεί να κάνει θαύματα, να δημιουργήσει, να μεταμορφώσει αλλά και να καταστρέψει.\nΗ προσοχή μας, η εστίαση της σκέψης, έχει μια μαγική δύναμη που μπορεί να κάνει θαύματα, να δημιουργήσει, να μεταμορφώσει αλλά και να καταστρέψει. Σ εαυτή η δημιουργική δύναμη αναφέρεται το παρακάτω απόσπασμα του βιβλίου “Άμεση εκπλήρωση” του Deepak Chopra – Εκδόσεις Έσοπτρον.\nΗ συνείδηση ενορχηστρώνει τη δραστηριότητά της, ανταποκρινόμενη τόσο στην προσοχή όσο και στην πρόθεση. Καθετί πάνω στο οποίο στρέφετε την προσοχή σας, ενεργοποιείται. Όταν παύετε να δίνετε προσοχή σε κάτι, αυτό αποδυναμώνεται. Από την άλλη πλευρά, η πρόθεση, αποτελεί το κλειδί της μεταμόρφωσης. Μπορούμε, λοιπόν, να πούμε πως η προσοχή ενεργοποιεί το ενεργειακό πεδίο, ενώ η πρόθεση ενεργοποιεί το πεδίο δεδομένων, το οποίο προκαλεί και τη μεταμόρφωση.\nΚάθε φορά που μιλάτε, μεταδίδετε δεδομένα μέσα από ένα ενεργειακό πεδίο, χρησιμοποιώντας ηχητικά κύματα. Κάθε φορά που στέλνετε ή λαμβάνετε ένα μήνυμα με το ηλεκτρονικό ταχυδρομείο, χρησιμοποιείτε τόσο δεδομένα όσο και ενέργεια. Τα δεδομένα εμπεριέχονται στις λέξεις που επιλέγετε, ενώ η ενέργεια είναι το ηλεκτρομαγνητικό ερέθισμα που ταξιδεύει μέσα στον κυβερνοχώρο. Τα δεδομένα και η ενέργεια είναι αδιάσπαστα συνδεδεμένα.\nΈχετε προσέξει πως όταν αρχίσετε να δίνετε ιδιαίτερη προσοχή σε μια συγκεκριμένη λέξη, σε ένα χρώμα ή ένα αντικείμενο, αυτό μοιάζει να κάνει την εμφάνισή του συχνότερα μέσα στο περιβάλλον σας; Το πρώτο μου αυτοκίνητο ήταν ένας σκαραβαίος Volkswagen. Ποτέ δεν έδινα ιδιαίτερη προσοχή στα αυτοκίνητα και σπάνια έβλεπα Volkswagen στους δρόμους. Όμως, αφότου αγόρασα τον Σκαραβαίο μου, άρχισα να βλέπω παντού Σκαραβαίους. Μου φαινόταν πως ένα στα τρία αυτοκίνητα που έβλεπα στο δρόμο, ήταν κόκκινος Σκαραβαίος με ανοιχτή οροφή! Παρ΄ όλο που αυτά τα μικρά αυτοκίνητα δεν διαδραμάτιζαν σημαντικότερο ρόλο μέσα στο σύμπαν από ό,τι παλαιότερα, η προσοχή που έδινα πλέον σε αυτά, είχε ως αποτέλεσμα να “εμφανίζεται” στο οπτικό μου πεδίο οτιδήποτε σχετιζόταν με τους Σκαραβαίους.\nΚαθημερινά συμβαίνουν εκατομμύρια πράγματα τα οποία ποτέ δεν διαπερνούν τον συνειδητό νου μας: ήχοι από το δρόμο, συζητήσεις ανθρώπων γύρω μας, άρθρα εφημερίδων που τα μάτια μας γρήγορα προσπερνούν, σχέδια σε υφάσματα, χρώματα παπουτσιών, οσμές, υφές, γεύσεις. Η συνείδησή μας μπορεί να επεξεργαστεί έναν συγκεκριμένο αριθμό δεδομένων, και έτσι η προσοχή μας είναι επιλεκτική. Αν επιλέξουμε να εστιάσουμε σε κάτι την προσοχή μας, αυτό διαπερνά το “φίλτρο” του νου.\nΔιαβάστε επίσης από τον Deepak Chopra\nΓια παράδειγμα, φανταστείτε πως εσείς κι εγώ κουβεντιάζουμε σε ένα πάρτι. Η συζήτησή μας είναι ενδιαφέρουσα και τα λόγια των υπόλοιπων καλεσμένων δεν είναι παρά ένα βουητό γύρω μας. Όμως, ξαφνικά κάποιος στην άλλη άκρη του δωματίου αρχίζει να μιλά για σας, κι εσείς δίνετε περισσότερη προσοχή στα λόγια του. Το βουητό του πάρτι χάνεται, και ακόμα κι αν εγώ στέκομαι ακριβώς δίπλα σας και σας μιλάω μέσα στο αυτί, εσείς δεν με ακούτε πια. Τόσο ισχυρή είναι η δύναμη της προσοχής.\nΣτον υλικό κόσμο, διαθέτουμε πολλούς διαφορετικούς τρόπους για να συγκεντρώνουμε πληροφορίες: εφημερίδες, βιβλία, τηλεόραση, ραδιόφωνο, κινητά τηλέφωνα. Στη διάθεσή μας έχουμε όλα αυτά τα μέσα μετάδοσης διαφόρων ειδών δεδομένων, και πολλά ακόμα. Μπορείτε απλώς να συντονιστείτε μαζί τους μέσω των αισθητήριων μηχανισμών σας – να δείτε, να ακούσετε, να νιώσετε, να μυρίσετε και να γευτείτε το περιβάλλον γύρω σας. Αν, όμως, θέλετε να αντλήσετε δεδομένα στο επίπεδο της ψυχής, τότε χρειάζεται να ακολουθήσετε μια διαφορετική μέθοδο για να τα αποκτήσετε.\nΥπό φυσιολογικές συνθήκες, δεν έχουμε στραμμένη την προσοχή μας σε αυτή την αθέατη διάσταση, όμως, όλα όσα συμβαίνουν στον ορατό κόσμο έχουν τις ρίζες τους εκεί. Το καθετί συνδέεται με καθετί άλλο. Στον πνευματικό κόσμο, οι σχέσεις αυτές γίνονται αντιληπτές. Όμως, στον υλικό κόσμο μπορούμε απλώς να τις διακρίνουμε φευγαλέα μέσα από τα στοιχεία που μας προσφέρουν οι συμπτώσεις. Καθώς η προσοχή μας δημιουργεί ενέργεια, η πρόθεση προκαλεί την μετατροπή αυτής της ενέργειας. Η προσοχή και η πρόθεση αποτελούν τα πιο ισχυρά εργαλεία του μύστη. Είναι οι μαγνήτες που ελκύουν τόσο ένα συγκεκριμένο είδος ενέργειας όσο και ένα συγκεκριμένο είδος δεδομένων.\nΈτσι, λοιπόν, όσο περισσότερη προσοχή δίνετε στις συμπτώσεις τόσο περισσότερες συμπτώσεις ελκύετε, κάτι που θα βοηθήσει να διασαφηνίσετε τη σημασία τους. Η εστίαση της προσοχής σας στη σύμπτωση ελκύει την ενέργεια. Στη συνέχεια, θέτοντας το ερώτημα: «Τι σημαίνει αυτό;», προκαλείται η συγκέντρωση των δεδομένων. Η απάντηση μπορεί να προκύψει ως μια συγκεκριμένη ενόραση ή ένα προαίσθημα, μια συνάντηση ή μια νέα γνωριμία. Μπορεί να βιώσετε τέσσερις φαινομενικά άσχετες συμπτώσεις. Και, στη συνέχεια, παρακολουθώντας τις ειδήσεις στην τηλεόραση, να έχετε μια ενόραση: «Μάλιστα! Αυτή ήταν η σημασία τους για μένα!».\nΌσο μεγαλύτερη προσοχή δίνετε στις συμπτώσεις και όσο περισσότερο αναζητάτε τη σημασία τους, τόσο συχνότερα θα προκύπτουν και τόσο σαφέστερο θα εμφανίζεται το νόημά τους. Από τη στιγμή που θα μπορέσετε να διακρίνετε και να ερμηνεύσετε τις συμπτώσεις, το μονοπάτι προς την ολοκλήρωση είναι ανοιχτό.\nΔιαβάστε το κοινό άρθρο του Deepak Chopra και Μηνά Καφάτου Τι είναι η κοσμική συνειδητότητα;


Αλ. Τσίπρας: Τέλος στα παραμύθια του τρόμου…\nΤρίτη, 30 Δεκεμβρίου 2014 00:38\nΣτην πρώτη του ομιλία μετά την προκήρυξη των εκλογών στην κατάμεστη αίθουσα του Cine Κεραμεικός, ο πρόεδρος του ΣΥΡΙΖΑ, Αλέξης Τσίπρας έδωσε σύνθημα νίκης στις επερχόμενες εκλογές, ενώ δεσμεύτηκε ότι με την κυβέρνηση κοινωνικής σωτηρίας με κορμό τον ΣΥΡΙΖΑ θα αρχίσει από την πρώτη κιόλας μέρα η εφαρμογή του προγράμματος της Θεσσαλονίκης για την αντιμετώπιση της ανθρωπιστικής κρίσης και την αλλαγή του κλίματος στην οικονομία και στην κοινωνία.\n- Γιατί αλήθεια ο κος Παπανδρέου, την ίδια στιγμή που το 2009 δημόσια καταφέρονταν εναντίον του ΔΝΤ, είχε ήδη κλείσει μυστικά, όπως αποδείχτηκε, συμφωνία με το ΔΝΤ πριν ακόμη από τις εκλογές;\n- Είναι η ώρα να μάθουμε γιατί αλήθεια ο κος Παπακωνσταντίνου την ώρα που έπρεπε να δανειστεί από τις αγορές μίλαγε για Τιτανικό και αρνούνταν τα δανεικά των αγορών;\n- Γιατί αλήθεια η ΕΛΣΤΑΤ διόγκωσε το δημόσιο έλλειμμα με αποτέλεσμα να βρεθεί η χώρα στο μάτι του κυκλώνα;\n- Είναι η ώρα να μάθουμε γιατί αλήθεια, ο κος Σαμαράς μέσα σε μια νύχτα, τη περιβόητη νύχτα των Κανών, μετατράπηκε από αντιμνημονιακός σε μνημονιακότερο των μνημονιακών;\n- Ποιες δεσμεύσεις έδωσε στη κα Μέρκελ, στο κο Μπαρόζο, στο κο Γιούγκερ;\n- Είναι η ώρα να μάθουμε γιατί αλήθεια ο κος Βενιζέλος ταξίδεψε στις Κάνες αντιπρόεδρος του Παπανδρέου και επέστρεψε αντιπρόεδρος του Σαμαρά;\n- Είναι, επίσης, ώρα να μάθουμε: γιατί αλήθεια το 2012, ο τότε υπουργός οικονομικών, ο κος Στουρνάρας ενώ είχε τη στήριξη Λαγκάρντ να θέσει θέμα διαγραφής του ελληνικού χρέους στο Εurogroup, το κάρφωσε στον κο Σόιμπλε, για να του πεί το απαξιωτικό “forget it Giannis”;\n- Είναι η ώρα να μάθουμε, γιατί αλήθεια δυόμισι χρόνια τώρα η κυβέρνηση Σαμαρά λεηλατεί στη φορολογία τη μεσαία τάξη, ενώ βάζει στα συρτάρια της λίστες της φοροδιαφυγής, τη λίστα Λαγκάρντ και αφήνει στο απυρόβλητο τους μεγαλοφοροφυγάδες;


ΑΦΙΕΡΩΜΑΤΑ | Plantronics Discovery 925: Άνεση και στιλ\nΑν σε κάποια συσκευή ο σχεδιασμός έχει περισσότερο νόημα από ό,τι η τεχνολογία που αυτή ενσωματώνει, αυτή είναι το ασύρματο ακουστικό. Η ισορροπία μεταξύ της ευχρηστίας, της άνεσης όταν το φοράμε και του καλόγουστο design συχνά είναι ιδιαίτερα λεπτή. Η συγκεκριμένη συσκευή πιστεύω ότι τοποθετείται καλά ως προς αυτά τα ζητήματα.\nΤο Bluetooth Headset Discovery 925 της Plantronics προσφέρει καθαρό και κρυστάλλινο ήχο, ακόμη και σε περιβάλλον με έντονο θόρυβο, χάρη στην τεχνολογία AudioIQ noise control. Το ακουστικό έχει την δυνατότητα σύνδεσης με δύο τηλεφωνικές συσκευές ταυτόχρονα, με την τεχνολογία "Multi Point" για μεγαλύτερη ευελιξία, ενώ ταυτόχρονα με την τεχνολογία "Quick Pair" σας δίνει την δυνατότητα άμεσης και εύκολης σύνδεσης. Με χρόνους αναμονής και ομιλίας πολύ κοντά στον ισχυρισμό της εταιρείας (168 και 6 ώρες αντίστοιχα) και βάρος μόλις 9 γραμμάρια, θα ξεχάσετε ότι βρίσκεται στο αφτί σας.\nΤο ακουστικό κυκλοφορεί στην ελληνική αγορά και έχει τελική ενδεικτική τιμή λιανικής τα 100 ευρώ.\nΒιντεοκρικτική του c|net Παρουσίαση και σύγκριση με άλλα κορυφαία ακουστικά από πολλές διαφορετικές μάρκες, από το PC Magazine Αναλυτική παρουσίαση του Laptop Magazine


Κεφαλονιά: Τι λέει ο ιδιοκτήτης της βίλας όπου βρέθηκε νεκρό το ζευγάρι – Αποκαλύψεις της πρώην συντρόφου του Γερμανού – 24ωρο\nΚεφαλονιά: Τι λέει ο ιδιοκτήτης της βίλας όπου βρέθηκε νεκρό το ζευγάρι – Αποκαλύψεις της πρώην συντρόφου του Γερμανού\n– Τι λένε φίλοι της νεαρής Βουλγάρας στην εκπομπή “Tatiana Live” της Τατιάνας Στεφανίδου στο Epsilon\n– Η μαρτυρία ιδιοκτήτη σπιτιού, που φιλοξένησε το ζευγάρι το καλοκαίρι του 2017\n«Έχω αναστατωθεί πάρα πολύ με όσα ακούγονται. Ποτέ, ούτε στο παρελθόν, ούτε πρόσφατα, δεν μου είχε μιλήσει για οτιδήποτε σχετικό με πίστη στον σατανά ή κάτι άλλο σχετικό. Το μόνο που μπορώ να πω με σιγουριά είναι ότι η Λίλυ ήταν μια καλή, έξυπνη και αγνή ψυχή. Αυτό που συνέβη ήταν ένα φοβερό ατύχημα…», λέει φίλη της 23χρονης.\nΈνας άλλος φίλος της τονίζει πως: «Οι αστυνομικοί δεν έπρεπε να κλείσουν την υπόθεση αναζήτησής της. Το ήξερα ότι κάτι κακό θα της συνέβαινε. Είμαι συγκλονισμένος. Εύχομαι μόνο να βρήκε τη γαλήνη. Φοβόμουν ότι την είχαν απαγάγει μέλη της μαφίας των οργάνων. Δεν μπορώ να πιστέψω το πώς έφυγε. Η Λίλια δεν είχε καμία σχέση με τον σατανισμό. Ούτε ναρκωτικά έκανε, ούτε περίεργες συμπεριφορές. Ήταν ένα εξαιρετικό άτομο που αγαπούσε τη μουσική, τη μέταλ κουλτούρα, το γκόθικ στυλ. Μερικές πεντάλφες δεν σημαίνουν ότι κάποιος λατρεύει τον σατανά. Δεν ήταν ούτε χαζή, ούτε ένα κοριτσάκι που δεν σκεφτόταν. Αντιθέτως, το μόνο που ξέρω ήταν ότι ήταν μάλλον άθεη και αντιμετώπιζε κριτικά τη ζωή. Είχε σίγουρα πολύ περισσότερο βάθος από πολλούς άλλους που μιλούν για εκείνη σαν να τη γνώριζαν. Η κατάθλιψη μπορεί να οδηγήσει σε λάθος μονοπάτια ακόμα και τον πιο σοφό άνθρωπο. Τελευταία φορά την είδα λίγο καιρό προτού εξαφανιστεί».\nΑποκαλύψεις για τον Γερμανό\nΣε αποκαλύψεις για τον 30χρονο Γερμανό προχώρησε πρώην σύντροφός του, μιλώντας στην εκπομπή της Τατιάνας Στεφανίδου.\n«Τον γνώρισα σε κάποια κλαμπ που σύχναζα κι εγώ αλλά και ο 30χρονος που έχουμε μυηθεί στον Αποκρυφισμό. Ήταν πάντα υπό την επήρεια χαπιών και σκευασμάτων. Ήταν εριστικός και τσακωνόμασταν συχνά, ενώ τον περασμένο Ιούλιο μου ζήτησε να χωρίσουμε, καθώς είχε γνωρίσει μια άλλη κοπέλα από την Βουλγαρία. Μου έκλεψε το αυτοκίνητο και εξαφανίστηκε. Δεν τον ξαναείδα. Μου είπε μόνο χαρακτηριστικά “αυτά που κάνω εγώ, μην τα κάνεις”.\nΣύμφωνα με το ρεπορτάζ του «Live News», είχε κάνει εντύπωση στους κατοίκους της περιοχής πως το ζευγάρι δεν έβγαινε ποτέ από το σπίτι. Επιπλέον, οι αρχές έχουν εστιάσει και στο γεγονός πως δεν βρέθηκαν πουθενά ρούχα τους, ούτε αποσκευές, παρά το γεγονός ότι ξεκίνησαν από τη Γερμανία με το ενοικιασμένο αυτοκίνητο.\nΌσο για τον τρόπο που έβαλε τη ζωή του ο 30χρονος Γερμανός, ακόμα δεν έχει διευκρινιστεί αν ο σκοπός του ήταν να αυτοκτονήσει στο μπάνιο. Υπενθυμίζουμε ότι ο 30χρονος βρέθηκε γυμνός από τη μέση και πάνω, μέσα στην μπανιέρα με ένα μαχαίρι στο στήθος του, σε μια λίμνη αίματος.\nΤα ευρήματα της ιατροδικαστή Αγγελικής Τσιόλα για το ζευγάρι που βρέθηκε νεκρό μέσα σε βίλα, στα Βλαχάτα Κεφαλονιάς, σοκάρουν.\nΗ νεκροτομή ολοκληρώθηκε το απόγευμα της Τρίτης (02.01.2018). Σύμφωνα με την ιατροδικαστή Αγγελική Τσιόλα, τόσο ο άνδρας, όσο και η γυναίκα αυτοτραυματίστηκαν στα χέρια. Ο θάνατος της νεαρής γυναίκας (περίπου 23-25 ετών) προήλθε από αιμορραγία.


Η Κίνα και ο πυρηνικός εναγκαλισμός ΗΠΑ-Ρωσίας -\nΑρχική » Η Κίνα και ο πυρηνικός εναγκαλισμός ΗΠΑ-Ρωσίας\nτου Μ. Κ. Μπαντρακουμάρ, από το Άρδην τ. 79, Μάρτιος-Απρίλιος 2010\nΟ πρόεδρος των ΗΠΑ, Μπαράκ Ομπάμα, βρίσκεται στα πρόθυρα του να καταφέρει τη μεγαλύτερή του, μέχρι στιγμής, επιτυχία στην εξωτερική πολιτική. Μια επιτυχία αντίστοιχη με το νομοσχέδιο αναδιάρθρωσης του συστήματος υγείας, που πέρασε την περασμένη εβδομάδα.\nΟ Ομπάμα αναμένεται να έρθει σε επαφή με τον Ρώσο ομόλογό του, Ντιμίτρι Μεντβέντεφ, την Παρασκευή, για να προσυπογράψει την πρώτη συμφωνία ελέγχου των εξοπλισμών της, μετά τον ψυχρό πόλεμο, εποχής. Η «επανεκκίνηση» των σχέσεων ΗΠΑ-Ρωσίας αποτελεί γεγονός, πράγμα που δεν είναι μικρό κατόρθωμα αν λάβει κανείς υπόψη τη στρατιά από ψυχροπολεμικά γεράκια στην Ουάσιγκτον, αλλά και μέσα στην κυβέρνηση Ομπάμα.\nΠαρ’ όλα αυτά, στη συγκεκριμένη ιστορική συγκυρία, στη σύγχρονη παγκόσμια πολιτική σκηνή, μια τέτοιου τύπου συμφωνία περιορισμού των εξοπλισμών απαιτείται να είναι κάτι παραπάνω από ένα διμερές ρωσοαμερικανικό ζήτημα. Η Μόσχα είχε έναν πολύ σημαντικό επισκέπτη αυτή τη βδομάδα, τον αντιπρόεδρο της Κίνας Ξι Ζινπίνγκ, ο οποίος θεωρείται ο κύριος υποψήφιος για τη διαδοχή του προέδρου Χου Ζιντάο στο αξίωμα του Γενικού Γραμματέα του ΚΚ Κίνας, στο 18ο συνέδριο του κόμματος, το 2012.\nΗ νέα συνθήκη μείωσης των στρατηγικών όπλων (START) εισάγει σε μια αβέβαιη φάση την πολύπλοκη ρωσο-αμερικανο-κινέζικη εξίσωση και το Πεκίνο θα την παρακολουθεί προσεκτικά, καθώς η ανάδυση της Κίνας μπορεί να αποτελεί τον πραγματικό λόγο για τον ελιγμό των ΗΠΑ να «επανεκκινήσουν» τις σχέσεις τους με τη Ρωσία.\nΜε μια δήλωση που έκανε αίσθηση, ο Ξι πρότεινε στην ουσία μια σινο-ρωσική συμμαχία: «Η Ρωσία και η Κίνα πρέπει να γίνουν στο μέλλον στρατηγικοί αρωγοί η μία της άλλης, σε σχέση με όλα τα ζητήματα που έχουν στρατηγικό ενδιαφέρον για τη Ρωσία».\nΤο δίδυμο Ομπάμα-Μεντβέντεφ\nΗ πενθήμερη επίσκεψη του Ξι στη Μόσχα έλαβε χώρα παράλληλα με τις επίπονες διαπραγματεύσεις για τη συνθήκη START στη Γενεύη, οι οποίες διήρκεσαν μήνες πριν καταλήξουν τελικά σε συμφωνία, ενώ οι σινοαμερικανικές σχέσεις βρίσκονται σε βαρομετρικό χαμηλό, μετά την πρόσφατη διαφωνία ως προς την ανταλλακτική αξία του γιουάν σε σχέση με το δολάριο. Αυτή η διαφωνία «έχει θέσει την Κίνα και τις ΗΠΑ σε μια διελκυστίνδα… στην οποία προετοιμάζεται το έδαφος για μετωπικές ενέργειες», σχολίασε η Λαϊκή Ημερησία, την περασμένη Τετάρτη.\nΟ Ομπάμα, αλλά και ο Μεντβέντεφ θέλουν την υπογραφή της συνθήκης START. Για τον Ομπάμα, η νέα συνθήκη αποτελεί ένα ορόσημο της εξωτερικής πολιτικής του, που προετοιμάζει το έδαφος για την «πυρηνική διάσκεψη κορυφής», την οποία διοργανώνει στην Ουάσιγκτον στις 12 Απριλίου. Επίσης ανοίγει τον δρόμο για πιο φιλόδοξες μειώσεις εξοπλισμών αργότερα, οι οποίες θα μπορούσαν να αποτελέσουν την καθοριστική παρακαταθήκη της προεδρίας του.\nΑν ο Ομπάμα κατορθώσει να αποκαταστήσει τις ταραγμένες σχέσεις ΗΠΑ-Ρωσίας, όχι μόνο θα αντιμετωπίσει τις εντάσεις που διογκώθηκαν την εποχή Μπους, αλλά θα αποκτήσει και τη δυνατότητα επιρροής της ρωσικής στάσης σε μια σειρά ζητήματα εξωτερικής πολιτικής, όπως το πυρηνικό ζήτημα του Ιράν, τη Μέση Ανατολή και βασικά τον περιορισμό της Κίνας.\nΟ Μεντβέντεφ χρειάζεται επίσης ένα πολιτικό επίτευγμα και αυτό που όσο τίποτε θα ενίσχυε την καλλιεργούμενη εικόνα του, ως μεταρρυθμιστή του Κρεμλίνου, θα ήταν η ικανότητά του να κάνει τη διαφορά στις σχέσεις της Ρωσίας με τη Δύση. Ο Μεντβέντεφ έχει θέσει εαυτόν στο κέντρο της δημοσιότητας για το πυρηνικό θεατρικό παιχνίδι της 12ης Απριλίου.\nΤο Κρεμλίνο απέρριψε τη συμβουλή των Ρώσων στρατιωτικών για εμμονή της Μόσχας στον περιορισμό κάθε αμερικανικού σχεδίου για πυραυλικό αμυντικό σύστημα της Ευρώπης σε μια πιθανή συμφωνία. Με τη νέα συνθήκη, σύμφωνα με πηγές των ΜΜΕ, κάθε πλευρά θα πρέπει να μειώσει τις αναπτυγμένες πυρηνικές κεφαλές της κατά το 1/3 (στις 1550), ενώ ο αριθμός των εκτοξευτών θα μειωθεί στο μισό (στους 800) και ο αριθμός των πυρηνικών πυραύλων και πυρηνικών βομβαρδιστικών θα είναι 700 αντίστοιχα.\nΔεν υπάρχει πρόβλεψη για περιορισμό των πυραυλικών αμυντικών προγραμμάτων εκτός από μια γενική, μη υποχρεωτική, αναγνώριση της σχέσης μεταξύ επιθετικών όπλων και πυραυλικής άμυνας. Το Κρεμλίνο φαίνεται πως έχει αποδεχθεί ότι οι παράμετροι των αντιβαλλιστικών πυραυλικών συστημάτων δεν προβλέπεται να περιληφθούν σε μια συνθήκη που ασχολείται με στρατηγικά επιθετικά όπλα. Ο Ομπάμα έχει, τουλάχιστον προς το παρόν, αναστείλει ή τερματίσει όλα τα προγράμματα ανάπτυξης στρατηγικών βαλλιστικών πυραύλων.\nΣτο μεταξύ, το Κρεμλίνο θεωρεί ότι τα πυραυλικά αμυντικά συστήματα πεδίου στοχεύουν στην αντιμετώπιση χωρών όπως η Κίνα, το Ιράν, η Β. Κορέα και ότι η Ρωσία και οι ΗΠΑ θα μπορούσαν να ενώσουν τις προσπάθειές τους στην ανάπτυξή τους.\nΗ συνθήκη START δίνει την εικόνα μιας Ρωσίας κύριου συνομιλητή των ΗΠΑ στη διατήρηση της παγκόσμιας στρατηγικής ισορροπίας και αυτή η εικόνα αυξάνει το γόητρό της στα μάτια του κόσμου, αν και η Ρωσία δεν αποτελεί πια παγκόσμιο παίκτη.\nΜε δεδομένες τις οικονομικές δυσκολίες και την έλλειψη πόρων για την ανάπτυξη όπλων, μια ντε φάκτο μείωση των στρατηγικών δυνάμεων της Ρωσίας είναι αναπόφευκτη βραχυπρόθεσμα, ενώ οι ΗΠΑ δεν έχουν πρόβλημα να διατηρήσουν το πυρηνικό τους δυναμικό στο παρόν επίπεδο.\nΗ Μόσχα αναζητά με θέρμη την πρόοδο στις ρωσοαμερικανικές σχέσεις. Η «εκκίνηση» μέχρι στιγμής είναι σε επίπεδο ατμόσφαιρας και η Μόσχα εκτιμά πως δεν αναμένεται πραγματική πρόοδος στη διμερή συνεργασία με τις ΗΠΑ, σε κάθε επίπεδο, χωρίς τη συνθήκη START.\nΧείρα βοηθείας από την Κίνα\nΗ Μόσχα λοιπόν είναι ο μεγάλος κερδισμένος από τη νέα συνθήκη περιορισμού όπλων. Η Ρωσία δεν έχει άλλη επιλογή προς το παρόν. Σύμφωνα με τον Σεργκέι Ρογκόβ, διευθυντή του ινστιτούτου ΗΠΑ και Καναδά στη Ρωσική Ακαδημία Επιστημών, η νέα συνθήκη αποτελεί μια «άμεση αναγκαιότητα» για τη Ρωσία.\n«Οι Αμερικανοί εξελίσσουν πανίσχυρα και εξαιρετικά ακριβή συμβατικά όπλα, τα οποία είναι αποτελεσματικά για όλους τους τύπους στόχων εκτός από πολύ βαθιά καταφύγια. Αυτό σημαίνει ότι τα συγκεκριμένα όπλα μπορούν να χρησιμοποιηθούν εναντίον στόχων που πριν απαιτούσαν τη χρήση πυρηνικών.\n»Από τη στιγμή που οι ΗΠΑ είναι η μόνη χώρα που έχει στη διάθεσή της τέτοια (συμβατικά) όπλα, έχει την ευχέρεια να κάνει τη συγκεκριμένη ευγενή χειρονομία (προς τη Μόσχα) προτείνοντας τη μείωση των πυρηνικών όπλων. Γενικά, η κυβέρνηση Ομπάμα προωθεί μια πολιτική συνδυασμού αντιπυρηνικής ρητορικής και εκσυγχρονισμού των πυρηνικών όπλων.\n»Είμαστε μάρτυρες του τέλους της Ιστορίας; Κάθε άλλο. Το κέντρο Λέβαντα, στη Μόσχα, μια ανεξάρτητη, ερευνητική ΜΚΟ, ανακοίνωσε ότι, με βάση την τελευταία της δημοσκόπηση, μόνο το 14% των Ρώσων επιθυμούν στενότερες σχέσεις με τις ΗΠΑ, ενώ το 73% πιστεύει πως οι ΗΠΑ είναι μια επιθετική δύναμη που προσπαθεί να θέσει όλες τις χώρες του κόσμου υπό τον έλεγχό της.\n»Η οργάνωση δήλωσε στο δημοσιογραφικό πρακτορείο Ιντερφάξ, ότι: «τα στοιχεία αποδεικνύουν την υποστήριξη του ρωσικού πληθυσμού σε μια συνεπώς σκληρή γραμμή, από την πλευρά του Κρεμλίνου, απέναντι στην εξωτερική πολιτική των ΗΠΑ».\nΈτσι, η επίσκεψη Ξι ήρθε σε μια κρίσιμη καμπή της κινεζορωσοαμερικανικής εξίσωσης. Ο Ξι προφανώς θέλησε να δείξει ότι οι σχέσεις της Κίνας με τη Ρωσία είναι εξίσου σημαντικές για το Πεκίνο όσο οι σχέσεις του με τις ΗΠΑ. Όντως, ούτε η Μόσχα ούτε το Πεκίνο δείχνουν να θεωρούν ότι η σχέση τους προσιδιάζει στη συμμαχία.\nΑλλά, κατά τον Β. Πορτιακόβ, υποδιευθυντή του Ινστιτούτου Μελετών Άπω Ανατολής της Ρωσικής Ακαδημίας Επιστημών, «μέσω της επίσκεψης Ξι, το Πεκίνο επιθυμεί την εμβάθυνση του κλίματος εμπιστοσύνης που ήδη υπάρχει μεταξύ των δύο χωρών… και είναι ένας ευνοϊκός παράγοντας για μας (τη Ρωσία), διότι η Ρωσία θα αισθάνεται πλέον περισσότερη αυτοπεποίθηση στις συνομιλίες με τις ΗΠΑ και τις υπόλοιπες δυτικές χώρες».\nΣε μια στιγμή που οι ΗΠΑ «δεν είναι πια εχθρός, αλλά ούτε ακόμα φίλος», για να κάνουμε μια αναφορά στην πιο πρόσφατη δήλωση του υπουργού Εξωτερικών της Ρωσίας, Σεργκέι Λαβρόφ, η υποστήριξη της Κίνας λειτουργεί ως ευνοϊκός παράγοντας για τη Μόσχα. Έτσι, αγνοώντας τις οδηγίες των ΗΠΑ για απομόνωση του Ιράν, ο πρωθυπουργός Β. Πούτιν ανακοίνωσε πρόσφατα την πρόθεση της Μόσχας να εγκαινιάσει τον πυρηνικό σταθμό του Μπουσέρ, στο Ιράν, τον Αύγουστο.\nΣίγουρα, ενώ η υπογραφή της νέας συνθήκης START φαίνεται εξασφαλισμένη, τα δύσκολα τώρα μόλις αρχίζουν, γιατί η Μόσχα πρέπει να λάβει υπόψη της ότι η συνθήκη πρέπει να επικυρωθεί από τη γερουσία των ΗΠΑ, πράγμα που μπορεί να αποδειχθεί δύσκολο.\nΣτο μεταξύ, οι ανταγωνισμοί στις πρώην σοβιετικές δημοκρατίες σιγοβράζουν. Στην Κεντρική Ασία, μόλις η Μόσχα πρότεινε την ανάπτυξη ρωσικής στρατιωτικής δύναμης στο Μπάτκεν του νότιου Κιργιστάν, η Ουάσιγκτον πρότεινε στο Κιργιστάν την αύξηση της αμερικανικής στρατιωτικής παρουσίας στην περιοχή. Οι Αμερικανοί έχουν ήδη 1.000 στρατιώτες στην αεροπορική βάση Μανάς του Κιργιστάν.\nΗ ολοένα αυξανόμενη παρουσία των ΗΠΑ στην περιοχή έχει προκαλέσει την ανησυχία τόσο της Μόσχας όσο και του Πεκίνου. Το Μπάτκεν βρίσκεται κοντά τόσο στην κοιλάδα Φεργκάνα, το λίκνο του σκληροπυρηνικού Ισλάμ της περιοχής, όσο και στο Ξινζάνγκ. Επίσης, στο Κιργιστάν, υπάρχει μεγάλη μειονότητα Ουιγούρων της διασποράς.\nΟι Αμερικανοί επεκτείνουν συνεχώς την επιρροή τους στο Κιργιστάν. Οι οικογενειακές επιχειρήσεις του Κιργίζιου προέδρου Κουρμανμπέκ Μπακίγιεφ κερδίζουν πάνω από 80 εκατομ. δολάρια ετησίως, από τα συμβόλαια του Πενταγώνου για τη βάση Μανάς.\nΤο δίδυμο του Κρεμλίνου\nΠηγή του Κρεμλίνου περιέγραψε τη συνάντηση του Ξι με τον Πούτιν ως πολύ εγκάρδια και παραγωγική. Ο Πούτιν είπε στον Ξι ότι η Ρωσία πάντα υποστήριζε την Κίνα στα πιο ευαίσθητα ζητήματα, συμπεριλαμβανομένου του προβλήματος της Ταϊβάν. «Σκοπεύουμε», πρόσθεσε, «να επεκτείνουμε τη σχέση μας με την Κίνα στη βάση του σεβασμού των κοινών μας συμφερόντων».\nΠαραδόξως, φαίνεται ότι το Πεκίνο εμπιστεύεται τον Πούτιν, ενώ η Ουάσιγκτον ενθαρρύνεται από τον Μεντβέντεφ, τον «Ευρωπαίο του Κρεμλίνου». Κατά τη διάρκεια της επίσκεψης της Χίλαρι Κλίντον στη Μόσχα, την περασμένη βδομάδα, ο Μετβέντεφ χαρακτήρισε τις αμερικανορωσικές σχέσεις «ειλικρινείς και ανοιχτές, με τηρημένες όλες τις διμερείς συμφωνίες».\nΟ σύμβουλος εξωτερικής πολιτικής του Πούτιν, Γιούρι Ουσάκοφ, δήλωσε πως ο Πούτιν συζήτησε ειλικρινά με την Κλίντον όλη την γκάμα των ευαίσθητων θεμάτων, όπως την πυραυλική άμυνα, το Ιράν, αλλά και την τροπολογία Τζάκσον-Βάνικ, ενός νόμου του Ψυχρού Πολέμου ο οποίος επιβάλλει περιορισμούς στο εμπόριο με τη Ρωσία.\nΟ Ουσάκοφ σημείωσε πως «ο Πούτιν είπε απλώς ότι η είσοδος της Ρωσίας στον ΠΟΕ εξαρτάται από την πολιτική βούληση της αμερικανικής κυβέρνησης» (η αίτηση της Ρωσίας στον ΠΟΕ έγινε το 1993), και χρησιμοποίησε «ενδιαφέρουσες και επεξηγηματικές» λέξεις, καθώς ενημέρωνε την Κλίντον για τις ρωσικές θέσεις στο ζήτημα της Γεωργίας και της Ουκρανίας. Ο Πούτιν είπε στην Κλίντον ότι νέες κυρώσεις του Συμβουλίου Ασφαλείας του ΟΗΕ κατά του Ιράν είναι πιθανές, αλλά θα είναι πιθανώς αντιπαραγωγικές.\nΣυμπερασματικά, το Πεκίνο, η Μόσχα και η Ουάσιγκτον μοιάζουν με «άγαρμπους χορευτές σε έναν πολιτισμικό χορό που κανείς τους δεν μπορεί να σταματήσει χωρίς να νιώσει πραγματικό πόνο. Το κόλπο, όμως, είναι να συντονιστούν τα βήματα χωρίς οι χορευτές να τσαλαπατήσουν ο ένας τα πόδια του άλλου».\nΗ διαφωνία σε σχέση με την ισοδυναμία γιουάν-δολαρίου είναι το πιο πρόσφατο παράδειγμα αυτού του βαλς για τρεις. Η Κίνα έχει ανοιχτά εκφράσει την ελπίδα πως η Ρωσία, που επίσης κατέχει μεγάλα αποθέματα αμερικανικών δολαρίων, θα προσεγγίσει το θέμα αντικειμενικά και θα υποστηρίξει την Κίνα, παρά τις αμερικανικές πιέσεις. Μέχρι στιγμής, δεν έχει υπάρξει καμία επίσημη δήλωση από το Κρεμλίνο για αυτό το θέμα.\nΟ πρέσβης Μ. Κ. Μπαντρακουμάρ υπήρξε διπλωμάτης καριέρας στο υπουργείο Εξωτερικών της Ινδίας. Έχει υπηρετήσει στην πρώην Σοβιετική Ένωση, τη Νότιο Κορέα, Σρι Λάνκα, Γερμανία, Αφγανιστάν, Πακιστάν, Κουβέιτ και Τουρκία.


Προστατευτείτε από το κρύο! | fthis.gr\nΚυριακή 06 Ιανουαρίου 2019, 09:00\n- Τελευταία ενημέρωση: 04/01/2019, 18:30\nΠροετοιμαστείτε σωστά και θωρακιστείτε την επιδερμίδα και τα μαλλιά σας από τις θερμοκρασίες κάτω του μηδενός. Κάντε το κρύο φίλο σας και μην αφήνετε τις χαμηλές θερμοκρασίες να σας τρομάζουν !\nΓιατί σκάει το δέρμα σου στο κρύο;\nΤο κρύο μπορεί να καταστρέψει τα φυσικά λιπίδια που έχει το δέρμα για να κρατήσει την ελαστικότητα του. Τα συμπτώματα είναι επίμονη ξηρότητα, σκασίματα και φαγούρα\nΤις πολύ κρύες ημέρες ξεχάστε τις υψηλές θερμοκρασίες στο νερό και τα πολύ ζεστά αφρόλουτρα. Το καυτό νερό αφαιρεί τα φυσικά έλαια από το δέρμα, αφήνοντάς το αφυδατωμένο και ξηρό. Έτσι η επιδερμίδα σας παύει να είναι ανθεκτική στο κρύο με αποτέλεσμα η επιδερμίδα να «σκάει» και να έχετε την αίσθηση φαγούρας Αποφύγετε τις λούφες και τα απολεπιστικά προϊόντα, ένα μαλακό σφουγγάρι είναι ιδανικό για να αποτρέψετε τους ερεθισμούς.\nΧρησιμοποιήστε χλιαρό νερό στο ντους και όταν πλένετε τα χέρια σου. Προτίμηστε υποαλλεργικά σαπούνια με Ph 5.5. Αν έχετε έντονη φαγούρα και σκασίματα στην επιδερμίδα βυθείτε για 3 λεπτά στην μπανιέρα σε χλιαρό νερό και ρίξε 2 κουταλιές της σούπας ένα έλαιο της αρέσκειας σας. Όταν βγείτε σκουπίστε το δέρμα σας ταμποναριστά και χρησιμοποιείστε στο τέλος την ενυδατική λοσιόν σας ή το body butter σας.\nΠρόκειται για πλούσιες ενυδατικές κρέμες οι οποίες περιέχουν βιταμίνη E, υαλουρονικό οξύ και shea butter. Τα παραπάνω συστατικά μιμούνται τους φυσικούς ενυδατικούς παράγοντες που έχει το δέρμα και το κρύο εμποδίζει την λειτουργία τους. Τις συγκεκριμένες κρέμες μπορείτε να τις χρησιμοποιήσετε σε πρόσωπο και σώμα. Αν δεν έχετε στο νεσεσέρ σας μια cold cream επενδύστε σε μια πλούσια σύνθεση που θα αντικαταστήσει την καθημερινή σας κρέμα.\nΤα χέρια είναι το σημείο του σώματος σου που εκτίθεται περισσότερο στο κρύο. Αν ξεχνάτε να φοράτε τα γάντια σας σε καθημερινή βάση ή παρουσιάζετε ιδιαίτερη ευαισθησία τότε χρησιμοποιείστε μια υπέρ-ενυδατική κρέμα χεριών και ακολούθησε την «θεραπεία» που σας προτείνουμε: Πολτοποιείστε 1 αβοκάντο και αναμείξτε τα με ένα 1 κουταλάκι του γλυκού μέλι, 1 κουταλάκι του γλυκού χυμό λεμόνι και 1 κουταλάκι του γλυκού γιαούρτι. Βάλτε το μείγμα στο ψυγείο για 30 λεπτά. Περάστε το προϊόν σαν μάσκα σε όλη την επιφάνεια του χεριού και τυλίστε με ένα σελοφάν.\nΕκτός από την επιδερμίδα και τα μαλλιά σας «δυσκολεύονται» με το κρύο και το φαινόμενο του στατικού ηλεκτρισμού καταστρέψει τα χτενίσματα σου. Δοκιμάστε τα παρακάτω tips και πείτε «αντίο» στα ηλεκτρισμένα μαλλιά.\nΑντί στα μαλλιά , μπορούμε να ψεκάσουμε λίγη λακ ή αφρού στη βούρτσα μας, πριν την χρησιμοποιήσουμε, προκειμένου να αποφύγουμε το στατικό ηλεκτρισμό. Στη συνέχεια μπορούμε να χτενιστούμε κανονικά.\nΕνυδάτωση: Το Α και το Ω εκτός από την επιδερμίδα και στα μαλλιά μας! Φροντίζουμε να ενυδατώνουμε σωστά τα μαλλιά μας ιδιαίτερα τώρα,τους χειμερινούς μήνες, δίνοντας έμφαση στις άκρες. Λέμε «ναι» στις ενυδατικές μάσκες μαλλιών, τα serum και τις θεραπείες.\nΈσκασαν, κιόλας, τα χέρια σου; Ξέρουμε πως θα επαναφέρεις την απαλότητα!\nΚάηκες από τον ήλιο; Θα σε βοηθήσουμε!\n5+2 γρήγορα infos για τα σκασμένα χέρια\nΌμορφη στο ski, κάνε το σωστά…


Σκανδαλίδης: Το ΠΑΣΟΚ αλλάζει εποχή και γενιά - Eleutheranea.gr\nΑρχική Πολιτική Σκανδαλίδης: Το ΠΑΣΟΚ αλλάζει εποχή και γενιά\nΣκανδαλίδης: Το ΠΑΣΟΚ αλλάζει εποχή και γενιά\nΣκανδαλίδης: Ο βουλευτής του Κινήματος Αλλαγής μίλησε σχετικά με το αποτέλεσμα της κάλπης και για την ανάδειξη του Νίκου Ανδρουλάκη στην θέση του προέδρου.\nΟ Κώστας Σκανδαλίδης σχολίασε το αποτέλεσμα των εκλογών ανάδειξης νέου προέδρου στο ΚΙΝΑΛ. Αξίζει να σημειωθεί, πως ο Νίκος Ανδρουλάκης είναι ο νέος πρόεδρος του Κινήματος Αλλαγής με μεγάλη διαφορά από τον Γιώργο Παπανδρέου.\nΠιο συγκεκριμένα, νέα μέρα ξημερώνει για το ΚΙΝΑΛ, μετά τη μεγάλη νίκη που πέτυχε ο Νίκος Ανδρουλάκης, και ανακηρύχθηκε και επίσημα ο νέος πρόεδρος του Κινήματος. Στην εκπομπή Κοινωνία Ώρα MEGA μίλησε σχετικά ο πρώην υπουργός και ιστορικό στέλεχος του ΠΑΣΟΚ, Κώστας Σκανδαλίδης.\n“Ένα ΠΑΣΟΚ εντελώς καινούργιο, με τις αξίες του παλιού”\nH δήλωση Ανδρουλάκη μετά την νίκη\n«Σήμερα ανοίγει μια νέα σελίδα για την ιστορία της δημοκρατικής παράταξης και του ΠΑΣΟΚ» είπε αρχικά. «Η νέα εποχή αρχίζει με δυναμισμό, αισιοδοξία και αυτοπεποίθηση» συμπλήρωσε. Παράλληλα τόνισε πως «δεν υπάρχουν νικητές και ηττημένοι. Μοναδικός νικητής η δημοκρατική παράταξη».\nΕπόμενο άρθροΜενίδι: Γάζωσαν σπίτι με σφαίρες και εξαφανίστηκαν


Κατάλογοι σπόρων κήπου για το 2012 « giantveggiegardener - Ιστολόγιο\nΑρχική σελίδαΈννοιες στην ηθικήΚατάλογοι σπόρων κήπου για το 2012 « giantveggiegardener\nΚατάλογοι σπόρων κήπου για το 2012 « giantveggiegardener\nΘα πρέπει να έχετε ήδη ένα σωρό καταλόγους σπόρων. Περισσότερα μπαίνουν καθημερινά και φωτίζουν τα βράδια μου. Μέχρι στιγμής έχω τα Johnny’s, Seed Saver’s Exchange, Tomato Growers, Totally Tomatoes, The Cook’s Garden, John Scheeper’s Kitchen Garden και Baker Heirloom Seeds. Παρακάτω είναι τα 4 αγαπημένα μου. Μου αρέσουν πολλοί άλλοι κατάλογοι, αλλά φέτος αυτοί είναι οι αγαπημένοι μου. Εάν δεν έχετε κανένα από αυτά, μπορείτε απλώς να κάνετε κλικ στο όνομά τους παρακάτω για να μεταφερθείτε στον ιστότοπό τους. Εκεί, μπορείτε να παραγγείλετε ένα – είναι όλα δωρεάν.\nΟ νούμερο ένα αγαπημένος μου κατάλογος όλων των εποχών-το Baker’s Heirloom Seeds έχει τις πιο φανταστικές φωτογραφίες από όλα τα λαχανικά και τα λουλούδια των κειμηλίων τους (και πουλάνε μόνο κειμήλια). Οι φωτογραφίες είναι τόσο όμορφες που με κάνουν να θέλω να αγοράσω όλους τους σπόρους τους! Υπέροχη επιλογή από δυσεύρετους σπόρους λαχανικών. Ένα must have!\nΑυτό είναι το νούμερο 2 αγαπημένο μου. Υποστηρίζω απόλυτα αυτό που κάνουν για όλους τους κηπουρούς λαχανικών. Συλλέγουν σπόρους κειμηλίων και μας τους διαθέτουν. Εάν γίνετε μέλος (και σας προτείνω ανεπιφύλακτα), εκτός από τον κατάλογό τους, θα λάβετε και έναν άλλο τεράστιο κατάλογο μόνο για μέλη. Σε αυτό υπάρχουν μέλη που προσφέρουν σπόρους, πολλοί από τους οποίους διατηρούνται σε οικογένειες για χρόνια και δεν είναι διαθέσιμοι σε εμπορικό επίπεδο. Αξίζει τον κόπο και, επιπλέον, θέλω να υποστηρίξω όλες τις εταιρείες σπόρων που προωθούν τα κειμήλια και την εξοικονόμηση σπόρων. Ένα κοντινό δεύτερο για μένα.\n3. Ο Κήπος του Μάγειρα\nΟ αριθμός 3 και ο αριθμός 4 είναι πραγματικά δεμένοι για μένα. Μου αρέσει αυτός ο κατάλογος ιδιαίτερα επειδή έχει τα πιο φανταστικά μείγματα mesclun και μαρουλιού που έχω δει. Δεν χρειάζεται να ανακατεύεις τα δικά σου μαζί τους. Επιπλέον, έχουν πολλές άλλες ποικιλίες λαχανικών και λουλουδιών που ποθούν οι γκουρμέ κηπουροί.\nΛατρεύω επίσης αυτόν τον κατάλογο σπόρων επειδή παίρνω πολλές ασυνήθιστες ποικιλίες λαχανικών που δεν μεταφέρονται απαραίτητα εδώ στις ΗΠΑ. Επειδή μου αρέσει να μαγειρεύω, θέλω να δοκιμάσω μερικές από αυτές τις ποικιλίες που έχουν στη διάθεσή τους μάγειρες από άλλες χώρες και αυτός ο κατάλογος είναι καλός για αυτό. Το John Scheeper’s Kitchen Garden Seeds δεν έχει φωτογραφίες αλλά υπέροχες ζωγραφισμένες στο χέρι εικόνες των αντικειμένων τους. Άλλος πρέπει να έχει.\nΠροηγούμενη ανάρτησηΚΕΡΑΤΟΣΚΟΥΛΗΚΕΣ! « γιγαντιαίος κηπουρός


Final Four - Euroleague: Εδώ είναι Βελιγράδι! - Ατέχνως\nΒρίσκεστε:Ατέχνως»Κοινωνία»Αθλητικά»Final Four — Euroleague: Εδώ είναι Βελιγράδι!\nFinal Four — Euroleague: Εδώ είναι Βελιγράδι!\nΑπό nikos στο Μάι 19, 2022 Αθλητικά\nΣτις 19:00, ο Ολυμπιακός παίρνει θέση στο τζάμπολ με αντίπαλο την Αναντολού Εφές, στον πρώτο χρονικά ημιτελικό, του φάιναλ φορ της Euroleague. Η μεγάλη ώρα έφτασε! Στη Stark Arena του Βελιγραδίου, μπροστά σε περισσότερους από 11 χιλιάδες φιλάθλους τους που ταξίδεψαν από την Ελλάδα με κάθε μέσο, οι παίκτες του Γιώργου Μπαρτζώκα θα είναι συγκεντρωμένοι στον επόμενο στόχο: πως δηλαδή θα αξιοποιήσουν αυτά τα 40 λεπτά της «μάχης» με τον σύλλογο της Κωνσταντινούπολης για να οδηγήσουν τον Ολυμπιακό στον 9ο τελικό της Ιστορίας του στη διοργάνωση. Διαιτητές του αγώνα ορίστηκαν οι Μπόρις Ρίζικ (Ουκρανία), Όλεγκς Λάτισεβς (Λετονία) και Γκίτις Βίλιους (Λιθουανία).\nΙσπανική υπόθεση είναι ο δεύτερος χρονικά ημιτελικός, στις 22:00, ανάμεσα στην πολυνίκη με 10 τίτλους στη διοργάνωση Ρεάλ Μαδρίτης και την Μπαρτσελόνα που αναζητά τον 3ο τίτλο της, αλλά και πρώτο του Σαρούνας Γιασικεβίτσιους ως προπονητής (4 τρόπαια ως παίκτης). Το ευρωπαϊκό “ clasico” θα διευθύνουν οι Λουίτζι Λαμόνικα (Ιταλία), Ίλια Μπελόσεβιτς (Σερβία) και Μεχντί Ντιφαλά (Γαλλία).\nΕπιτέλους, το αγωνιστικό πρόγραμμα του φάιναλ φορ της Euroleague αρχίζει και μάλιστα στη χώρα που γέννησε τους μεγαλύτερους παίκτες και προπονητές του ευρωπαϊκού μπάσκετ ή απλά στη… χώρα του μπάσκετ. “Basketball returns home” ήταν εξάλλου και το moto του Ευρωμπάσκετ 2005, τότε που η εθνική Ελλάδας με Ομοσπονδιακό τον πρώην προπονητή του Ολυμπιακού, Παναγιώτη Γιαννάκη, είχε κατακτήσει μέσα στο Βελιγράδι, για δεύτερη φορά στην Ιστορία της, χρυσό μετάλλιο σε Ευρωπαϊκό Πρωτάθλημα.\nΜια ονειρική πορεία που ίσως να μην περίμεναν και οι ίδιοι οι πρωταγωνιστές το περασμένο καλοκαίρι έφερε τον Ολυμπιακό μέχρι τη σερβική πρωτεύουσα. Με μία μόνο εντός έδρας ήττα και αυτή από τον τοπικό Ερυθρό Αστέρα, στην κανονική περίοδο. Μια 2η θέση και το πλεονέκτημα έδρας στα πλέι οφ απέναντι στη Μονακό, την οποία ο Ολυμπιακός απέκλεισε με 3–2 μετά από αγώνες «θρίλερ».\nΠέντε χρόνια μετά το τελευταίο του φάιναλ φορ, στην Κωνσταντινούπολη το 2017, ο Ολυμπιακός «έγραψε» ξανά το όνομά του στις τέσσερις καλύτερες ομάδες της Ευρώπης και τώρα έχει μία νέα πρόκληση: να εκθρονίσει την κάτοχο του τίτλου Αναντολού Εφές.\nΚι αν στη Μαδρίτη το 2015 του είπε «όχι» στον τελικό η οικοδέσποινα Ρεάλ και στην Πόλη το 2017 η Φενερμπαχτσέ… εδώ είναι Βελιγράδι! Η Stark Arena θα μοιάζει… ΣΕΦ από τις ιαχές των «ερυθρόλευκων» φιλάθλων, λίγες εβδομάδες αφού οι εικόνες… αποκάλυψης (σ.σ. όπως τις χαρακτήρισε ο αυτόπτης μάρτυς Κέβιν Ντουράντ) από τους «φωταγωγημένους» με πυρσούς λάμψης πανηγυρισμούς στο Game 5… έφτασαν μέσω των Social Media από το Φάληρο… σε όλον τον κόσμο.\nΚαι στο Βελιγράδι… όλοι είναι με τον Ολυμπιακό σε αυτό το φάιναλ φορ, αρχής γενομένης από τον ημιτελικό με την Εφές. Από τους φιλάθλους του Ερυθρού Αστέρα, οι σύνδεσμοι του οποίου είναι αδελφοποιημένοι με αυτούς του Ολυμπιακού… μέχρι και κάθε θρησκευόμενη γιαγιά. Τι να λέμε τώρα; Χριστιανοί ορθόδοξοι είναι οι Σέρβοι. Χριστιανοί ορθόδοξοι και οι Έλληνες. Αδέλφια μας αποκαλούν και τους αποκαλούμε. Μουσουλμάνοι οι Τούρκοι. Δεν επηρεάζουν οι θρησκευτικές διαφορές τα φίλαθλα αισθήματα…;\nΦυσικά, από μόνοι τους οι φίλαθλοι δεν μπορούν να πιάσουν από το χέρι τους παίκτες του Μπαρτζώκα και να τους οδηγήσουν στον τελικό. Θα τους γεμίσουν βέβαια με ενέργεια και αυτοπεποίθηση, αλλά τα… μαθηματικά στο παρκέ, θα πρέπει να τα κάνουν μόνοι τους, οι έμπειροι από φάιναλ φορ Κώστας Σλούκας (8), Γιώργος Πρίντεζης (6), Κώστας Παπανικολάου (5), ο Σάσα Βεζένκοφ στην καλύτερη σεζόν της καριέρας του (μέλος της καλύτερης πεντάδας φέτος) και οι διψασμένοι Ντόρσεϊ, ΜακΚίσικ, Ουόκαπ, Φαλ, Μάρτιν, Ζαν-Σαρλ, Λαρεντζάκης και Λούντζης. Όπως το έκαναν όλη τη σεζόν, έτσι και καλύτερα θέλουν να το κάνουν και σήμερα. Αυτή ήταν και η οδηγία του κορυφαίου προπονητή της φετινής σεζόν, Γιώργου Μπαρτζώκα προς τους παίκτες του. Έτσι, τους προπόνησε για αυτόν τον κρίσιμο αγώνα με την Εφές. Σαν να επρόκειτο για οποιοδήποτε άλλο ματς που είχαν δώσει μέχρι τώρα.\nΗ άμυνα, πάντως, το δυνατό σημείο του Ολυμπιακού… δεν αρκεί για να προκριθεί ο Ολυμπιακός. Όσο κι αν ο εξαιρετικός αμυντικός, Τόμας Ουόκαπ, σταλεί σε ειδική αποστολή, να περιορίσει τους Βασίλιε Μίτσιτς και Σέιν Λάρκιν, με βοήθειες από Παπανικολάου και ΜακΚίσικ, Λαρεντζάκη και Λούντζη. Θα πρέπει πολλοί παίκτες του Ολυμπιακού να πιάσουν υψηλή απόδοση και επιθετικά, να «γράψουν» πόντους, για να αποκλείσει η ομάδα του Πειραιά αυτήν την Εφές των αυτοματισμών και της χημείας που από το περυσινό ρόστερ τίτλου έχασε μόνο τον Σερτάκ Σανλί (νυν παίκτη της Μπαρτσελόνα). Να έχει δηλαδή ο Ολυμπιακός απαντήσεις απέναντι στο καλύτερο περιφερειακό ντουέτο της Εφές, δυο παίκτες που αν βρεθούν ταυτόχρονα σε καλή ημέρα, ως δημιουργοί και εκτελεστές, μπορούν να… σμπαραλιάσουν οποιαδήποτε άμυνα. Ο Σέρβος γκαρντ μετρά 18,2 πόντους και 4,6 ασίστ μέσο όρο, ενώ ο Λάρκιν έχει 14,6 πόντους και 5,3 ασίστ μ.ο. Ο πρώτος υπερτερεί σωματικά από τον δεύτερο και μπορεί να μπει στη ρακέτα και να κάνει ζημιά. Ο Λάρκιν έχει φαρμακερό σουτ από απόσταση.\nΟι Ροντρίγκ Μπομπουά και Ελίτζα Μπράιαντ μπαίνουν αλλαγή στην περιφέρεια (εκτός θα μείνει ο τραυματίας Κρούνοσλαβ Σιμόν), ενώ η ευστοχία του Κρις Σίνγκλετον έξω από τα 6.75 είναι γνωστή σε κάποιους από τους παίκτες του Ολυμπιακού ήδη από τότε που αγωνιζόταν στον Παναθηναϊκό. Ο Αντριάν Μοερμάν βοηθά την Εφές στο ριμπάουντ, ενώ ο Γερμανός σέντερ Τιμπόρ Πλάις έχει έφεση στο τρίποντο με pick ‘n’ pop. Τον Μπράιαντ Ντάνστον τον ξέρουν και τον… σέβονται στον Ολυμπιακό, ενώ τον Τζέιμς Άντερσον ο Μπαρτζώκας τον γνωρίζει πολύ καλά, αφού τον είχε παίκτη στην Κίμκι (2017–18).\nΣτον ημιτελικό με την Εφές, οι παίκτες του Γιώργου Μπαρτζώκα θα πρέπει… οπωσδήποτε να βγουν στο παρκέ αποφασισμένοι για “ physical game”, να ελέγξουν τον ρυθμό, να κάνουν όσο το δυνατόν λιγότερα λάθη και κυρίως… να βάλουν και τις βολές! Αυτός είναι ο μόνος στατιστικός τομέας, στον οποίο οι παίκτες του Εργκίν Αταμάν υπερτερούν. Και μάλιστα με 7 περισσότερες ποσοστιαίες μονάδες! Αυτές οι «μάχες» συχνά κρίνονται στον πόντο και θα είναι κρίμα για τον Ολυμπιακό να παίξει στο πρώτο χρονικά παιχνίδι του Σαββάτου (21/5), δηλαδή στον «μικρό τελικό» λόγω αστοχίας από τη γραμμή του φάουλ.\nΚι αυτό οι παίκτες του Μπαρτζώκα δεν θέλουν… ούτε να το σκέφτονται…\nEuroleague Final Four Αναντολού Εφές Βελιγράδι Ολυμπιακός\nΠροηγούμενη δημοσίευση ΚΝΕ: Ας δεχτεί την ήττα της η ΔΑΠ και ας σταματήσει να προσβάλλει τους φοιτητές\nΕπόμενη δημοσίευση ΣΡΙ ΛΑΝΚΑ: Σε καθεστώς χρεοκοπίας η χώρα με τον λαό αντιμέτωπο με την πείνα


Σαν να μην έφταναν οι απεχθέστατες φωτογραφίες, ο ίδιος έγραψε: «Η κόρη μου Ομπριέλα τσακώθηκε με εμένα και τη γυναίκα μου μπροστά σε κόσμο, χωρίς να μας ακούει, ενώ αντίθετα αντιμιλούσε. Το ξύλο δεν κάνει πια δουλειά. Η κόρη μου το έχει συνηθίσει και εξάλλου στις μέρες μας δεν μπορείς να δείρεις τα παιδιά όπως παλιά, γιατί το λένε “κακοποίηση”. Έτσι σήμερα, είπα στην κόρη μου, ότι αφού θέλει να είναι κακό κορίτσι, θα της δείξω πού πάνε τα κακά παιδιά. Μετέτρεψα το διαμέρισμα σε φυλακή, της πήρα τα ρούχα και τώρα φορά το πορτοκαλί μου μπλουζάκι».\npateras bazei thn trixronh korh tou «fylakh» gia na thn peitharxhsei Έντυσε το κοριτσάκι με πορτοκαλί ρούχα να τρώει και να κοιμάται σαν να ήταν κρατούμενη Πατέρας βάζει την τρίχρονη κόρη του «φυλακή» για να την πειθαρχήσει την έβαλε να κάνει δουλειές 2015-10-25


Στον ήλιο αλλά με προσοχή! - Childit - Τα πάντα για το παιδί\nΣτον ήλιο αλλά με προσοχή!\nΌλα όσα θέλετε να ξέρετε για ηλιοθεραπεία με ασφάλεια\nΕκτός από τους κινδύνους που σχετίζονται με τον καρκίνο του δέρματος, οι έγκυες γυναίκες έχουν κι άλλους κινδύνους που πρέπει να προσέξουν αν περνούν πολύ χρόνο στον ήλιο. Αυτοί οι κίνδυνοι περιλαμβάνουν, από το ηλιακό κάψιμο έως την αφυδάτωση και την εξάντληση των αποθεμάτων του φυλλικού οξέος.\nΌταν είστε έγκυος, τα αυξημένα επίπεδα ορμονών που διέρχονται μέσα από το σώμα σας, κάνουν την επιδερμίδα σας πιο ευαίσθητη στο κάψιμο από τον ήλιο. Στην πραγματικότητα, τα κύτταρα που παράγουν χρωστικές ουσίες -αυτά που σας δίνουν το μαύρισμα- είναι σε υπερβολική δόση συμβάλλοντας ώστε το δέρμα σας να γίνει πιο επιρρεπές σε αποχρωματισμό όταν εκτίθεται στις ακτίνες UV του ήλιου. Λάβετε υπόψη σας και το γεγονός ότι η εγκυμοσύνη μεταβάλλει το ανοσοποιητικό σύστημα και θα καταλάβετε γιατί ο κίνδυνος ανάπτυξης καρκίνου του δέρματος κλιμακώνεται όταν είστε έγκυος αν δεν πάρετε προφυλάξεις.\nΗ ηλιοθεραπεία μπορεί επίσης να αποστραγγίσει τα υγρά του σώματος, προκαλώντας αφυδάτωση και υπερθέρμανση. Αυτή η έλλειψη υγρών μπορεί στη συνέχεια να προκαλέσει υπερβολικό στρες, το οποίο με τη σειρά του θα μπορούσε να οδηγήσει σε προκαταρκτικές συστολές. Επιπλέον, όταν το σώμα σας έχει υπερθερμανθεί, η εσωτερική σας θερμοκρασία σας είναι αυξημένη, κάτι που μπορεί να προκαλέσει γενετικές ανωμαλίες.\nΚαι τέλος, οι ακτίνες UV του ήλιου μπορούν να διασπάσουν το φολικό οξύ στο σώμα, γεγονός που αυξάνει την πιθανότητα εμφάνισης γενετικών ελαττωμάτων. Αυτό είναι επικίνδυνο για τη νευρολογική ανάπτυξη του μωρού σας, ειδικά κατά τις πρώτες 12 εβδομάδες της εγκυμοσύνης.\nΤο αντηλιακό μόνο δεν αρκεί\nΌση προστασία κι αν προσφέρει το αντηλιακό σας καλό θα είναι να προσπαθείτε να έχετε καλυμμένο όσο γίνεται στο σώμα σας με ρούχα. Αυτό περιλαμβάνει τη χρήση καπέλου, γυαλιών ηλίου και ελαφρού ρουχισμού που προστατεύει το δέρμα σας από τις ακτίνες του ήλιου. Στη συνέχεια, εφαρμόστε το αντηλιακό σας ως την τελευταία ασπίδα προστασίας, το οποίο φροντίστε να ανανεώνετε τακτικά.\nΜπορείτε να διατηρήσετε το σώμα σας δροσερό και να αποφύγετε την υπερθέρμανση πίνοντας άφθονο πόσιμο καθαρό νερό. Αυτό επίσης θα σας βοηθήσει να μείνετε ενυδατωμένες. Θυμηθείτε, δεν θέλετε να αυξηθεί η εσωτερική σας θερμοκρασία. Και ο καλύτερος τρόπος να παραμείνετε δροσερή εάν πρόκειται να είστε έξω είναι να πίνετε νερό. Ένας φορητός ανεμιστήρας που λειτουργεί με μπαταρία επίσης θα σας κάνει καλό.\nΑποφύγετε τον ήλιο κατά τις ώρες αιχμής\nΕάν είναι δυνατόν, προσπαθήστε να μείνετε μακριά από τον ήλιο μεταξύ 10 π.μ. και 2 μ.μ. όταν οι ακτίνες του ήλιου είναι οι ισχυρότερες. Θυμηθείτε, οι ακτίνες του ήλιου είναι επικίνδυνες ακόμη και για τις πιο υγιείς εγκύους. Ως αποτέλεσμα, πολλοί γιατροί αποθαρρύνουν την ηλιοθεραπεία. Εάν πρέπει να είστε στον ήλιο, προσπαθήστε να δημιουργήσετε μια μικρή σκιά για τον εαυτό σας με μια μεγάλη ομπρέλα.\nαφυδατωση, ηλιοθεραπεία κι εγκυμοσύνη, ηλιοπροστασία, ηλιος, καλοκαιρι, κάψιμο στον ήλιο, κίνδυνοι από τον ήλιο, τί να προσέξετε, τι προφυλάξεις να πάρετε, υπερθέρμανση


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: ΟΙ ΔΟΥΛΟΙ ΤΗΣ ΕΞΟΥΣΙΑΣ\nΑξίζουν συγχαρητήρια τόσο στους ίδιους, όσο και σε αυτούς που τους προτείνουν και τους διορίζουν, ξένα αφεντικά και Πρωθυπουργοί. Το δυστυχές για την Ελλάδα είναι πως με τόσες ξεχωριστές προσωπικότητες, πρωτοκλασάτα στελέχη της ντόπιας ελίτ, οι Έλληνες έφθασαν σε σημείο να αισθάνονται προδομένοι και σύμφωνα με τις μετρήσεις χειρότερα από τους Αλβανούς και τους Ρουμάνους.\nΊσως για αυτό ξεχωρίζουν και είναι τόσο απαραίτητοι, γιατί δεν ανήκουν στον απλό λαό και δεν λογοδοτούν σ' αυτόν αλλά στην αριστοκρατία μας, που τόσα πρόσφερε στην Ελλάδα Μεταπολιτευτικά και κυρίως μετα-Μνημονιακά. Καλή επιτυχία και στα νέα καθήκοντά τους με τον Κυριάκο Μητσοτάκη και τα ίδια ξένα αφεντικά μας, φυσικά. Εμείς εδώ θα είμαστε να χειροκροτάμε και αυτή την παράσταση εξουσίας...


ΟΔΗΓΟΣ ΠΙΕΡΙΑΣ: Πόσα μαθαίνουμε για το παιδί από μια ζωγραφιά...\nΠόσα μαθαίνουμε για το παιδί από μια ζωγραφιά...\nΣημαντικό διαγνωστικό εργαλείο για την ανίχνευση αναπτυξιακών διαταραχών και\nπεριπτώσεων σωματικής ή ψυχολογικής βίας, αποτελεί το παιδικό σχέδιο, σύμφωνα με τον ψυχολόγο-παιδοψυχολόγο, δρ Νευροψυχ\nολογίας Παίδων της Ιατρικής Σχολής Ηρακλείου Κρήτης.... Σήφη Κουράκη, που μίλησε στην εκπομπή 104,9 ΜΥΣΤΙΚΑ υγείας της Τάνιας Μαντουβάλου.\nΌπως αναφέρει ο διακεκριμένος επιστήμων, το παιδικό σχέδιο χρησιμοποιείται ευρύτατα σαν προβολικό διαγνωστικό εργαλείο, το οποίο μετράει ποιοτικά το συναίσθημα του παιδιού. Επίσης ανιχνεύει τη νοημοσύνη, καθώς και στοιχεία της προσωπικότητας του.\nΤο ποσοστό επιτυχίας ανίχνευσης της παιδικής κατάθλιψης από το παιδικό σχέδιο, φτάνει μέχρι και 40%, δηλώνει ο δρ Κουράκης, επισημαίνοντας, ωστόσο, ότι χρειάζονται και άλλα συμπληρωματικά τεστ.\n«Κανένα παιδικό σχέδιο δεν μπορεί να αξιολογηθεί επαρκώς μόνο του, εάν δεν υπάρχει ταυτόχρονα, ή αμέσως πριν ή αμέσως μετά, ο λόγος με τον οποίο "επενδύει" το παιδί το παιδικό σχέδιο», τονίζει ο κ. Κουράκης και εξηγεί: «Το παιδί αν δεν μιλήσει, χάνουμε το 50% της διαγνωστικής αξίας του σχεδίου».\n-Τον τελευταίο αιώνα έχει δοθεί ιδιαίτερη βαρύτητα στο παιδικό σχέδιο ως διαγνωστικό εργαλείο, για παιδοψυχολόγους και παιδοψυχιάτρους. Για ποιον λόγο γίνεται αυτό και για ποιες ηλικίες μιλάμε; Θα ήθελα να διευκρινίσουμε.\n«Όντως έχει δοθεί ιδιαίτερη βαρύτητα, γιατί με το παιδικό σχέδιο, μπορεί κανείς να ανιχνεύσει πολλές περιπτώσεις σωματικής και ψυχολογικής βίας, πολλά συναισθήματα που βιώνει το παιδί, έστω και προσωρινά, και για αυτό χρησιμοποιείται ευρύτατα σαν προβολικό διαγνωστικό εργαλείο, μαζί με άλλα τεστ που μετρούν ποσοτικά το συναίσθημα. Το παιδικό σχέδιο μετράει ποιοτικά το συναίσθημα του παιδιού. Όσον αφορά τις ηλικίες, όταν λέμε παιδικό σχέδιο, αναφερόμαστε σε παιδιά από 6-12 ετών».\n-Μας είπατε ότι ανιχνεύετε ενδεχομένως περιστατικά βίας. Τι άλλο μπορεί να δει ο ειδικός μέσα από ένα παιδικό σχέδιο;\n«Μπορεί να δει αν το παιδί βρίσκεται στο κατάλληλο αναπτυξιακό, ηλικιακό στάδιο, μπορεί να ανιχνεύσει την νοημοσύνη του παιδιού, έχουμε και εγκεκριμένα τεστ παιδικού σχεδίου που στοχεύουν ακριβώς στην ανίχνευση της νοημοσύνης, και μπορεί επίσης να ανιχνεύσει και στοιχεία της προσωπικότητας του παιδιού».\n-Ως προς την παιδική κατάθλιψη;\n«Ως προς την παιδική κατάθλιψη, υπάρχουν έρευνες, ενδεικτικά σας αναφέρω μία πρόσφατη έρευνα του Πανεπιστημίου του Στάνφορντ στην Αγγλία, η οποία συσχετίζει σε αξιόλογο βαθμό δείκτες παιδικής κατάθλιψης -η οποία προέρχεται από ψυχολογική, σωματική βία, είτε κακοποίηση- με το παιδικό σχέδιο, με αυτό που απεικονίζει το παιδικό σχέδιο».\n-Υπάρχουν κάποια ποσοστά;\n«Τα ποσοστά. 30-40% η συσχέτιση της παιδικής κατάθλιψης και η απεικόνιση της στο παιδικό σχέδιο. Μιλάμε για κατάθλιψη, για δυσκολία συναισθηματική που προέρχεται από ψυχολογική η σωματική βία».\n-Διευκρινίστε μου λίγο. Τι εννοείτε 30-40%\n«30-40% είναι η πιθανότητα να ανιχνευθεί αυτό μέσα από το παιδικό σχέδιο».\n-Το ποσοστό επιτυχίας λοιπόν ανίχνευσης της παιδικής κατάθλιψης από το παιδικό σχέδιο φτάνει μέχρι και 40%.\n«Βεβαίως. Να τονίσω, όμως, ότι το παιδικό σχέδιο δεν είναι το μόνο διαγνωστικό εργαλείο. Χρειάζονται και άλλα συμπληρωματικά τεστ».\n-Τι είδους γραφήματα και απεικονίσεις περιλαμβάνει το παιδικό σχέδιο, τι ζητάτε από τα παιδιά να σας ζωγραφίσουν;\n«Ζητάμε να μας απεικονίσουν ανθρώπινες φιγούρες, την οικογένεια, τη μητέρα, τον πατέρα, τον εαυτό του, σε διάφορες φάσεις, το περίφημο δέντρο ή κομμάτια από τη φύση. Πάντως, αυτό που πρέπει να συγκρατήσουμε είναι ότι πρόκειται για εγκεκριμένα και σταθμισμένα τεστ με αξιοπιστία».\n-Τι δείχνουν οι μουντζούρες;\n«Οι μουντζούρες αναφέρονται στο προπαιδικό επίπεδο».\n-Μουντζούρες κάνουμε και οι ενήλικες...\n«Ναι, αλλά μιλάμε για παιδικό σχέδιο αυτή τη στιγμή. Το στάδιο του μουντζουρώματος, είναι ένα στάδιο από το ένα έως δύο έτη, δείχνει μία ανίχνευση του συναισθήματος τού παιδιού, το παιδί δεν έχει φτάσει ακόμα στο επόμενο στάδιο, που είναι το στάδιο των συγκεκριμένων νοητικών ενεργειών και της απεικόνισης με φόρμες και με σχέδια».\n-Τι σημαίνει όταν ένα παιδί δεν ζωγραφίζει καθόλου;\n«Όταν ένα παιδί δεν ζωγραφίζει καθόλου, αυτό δεν μπορούμε να το αξιολογήσουμε μόνο του -αν συνοδεύεται και από άλλες συμπεριφορές, αν γενικά το παιδί είναι αρνητικό, αν γενικά το παιδί αποφεύγει την απεικόνιση, και τη χρήση της ζωγραφικής και των χρωμάτων, πολλές φορές αυτό εντάσσεται μέσα στα πλαίσια μία αναπτυξιακής διαταραχής, που μπορεί να συνοδεύει το παιδί. Και αν υπάρχει και πρόβλημα στον λόγο ή στην ομιλία, είτε σε άλλες συνήθειες απλές, ρουτίνας του παιδιού, και είναι πιο πίσω στη συναλλαγή του π.χ. με τα άλλα παιδιά, στον τρόπο που κινείται, στον τρόπο που αντιλαμβάνεται τα πράγματα, ή έχει μία πρώιμη καθυστέρηση ομιλίας, και έχει και αυτό, τότε είναι συναξιολογήσιμο και πολύ σοβαρό».\n-Τι ρόλο παίζουν τα χρώματα;\n«Τα χρώματα καταδεικνύουν το συναίσθημα κυρίαρχα, για αυτό μας προβληματίζει πολλές φορές, όταν κάποια παιδιά αρνούνται να επενδύσουν χρωματικά στο σχέδιο κι επίσης όταν κάποια άλλα παιδιά χρησιμοποιούν συστηματικά κλειστά χρώματα ή μαύρα».\n«Τα σχήματα έχουν σχέση και με τη γνωστική επάρκεια. Κατά πόσον το παιδί είναι ικανό να απεικονίσει αυτό που βλέπει. Έχουν σχέση με την οπτική μνήμη, δηλαδή, και τη γραφοκινητική αντίληψη. Γιατί τα σχήματα είναι προοιωνός της απεικόνισης των γραμμάτων».\n-Αρκεί το παιδικό σχέδιο για να μπει μία διάγνωση ή ανιχνεύετε και τι λέει το παιδί την ώρα που κάνει το σχέδιο;\n«Κανένα παιδικό σχέδιο δεν μπορεί να αξιολογηθεί επαρκώς μόνο του -εάν δεν υπάρχει ταυτόχρονα, ή αμέσως πριν ή αμέσως μετά, ο λόγος με τον οποίο επενδύει το παιδί το παιδικό σχέδιο. Τι μας λέει το παιδί την ώρα που ζωγραφίζει. Αυτό το ονομάζουμε εσωτερίκευση, και είναι πάρα πολύ σημαντικό. Δηλαδή, το παιδί αν δεν μιλήσει, χάνουμε το 50% της διαγνωστικής αξίας του σχεδίου».\n-Και φαντάζομαι ότι θα έχει σχέση και το αν συνάδει το λεγόμενο με τη ζωγραφιά.\n«Φυσικά. Μερικές φορές, όμως, φαίνεται επιφανειακά να μη συνάδει. Και πάλι από το ενδεχόμενο να μη συνάδει, βγάζουμε συμπεράσματα για τη νοημοσύνη, τη φαντασία, για το μεταφορικό λόγο του παιδιού, ανάλογα με την ηλικία του. Η συσχέτιση λόγου και σχεδίου».\num 7/11/2018 02:40:00 μ.μ.


Ο τέλειος οδηγός για την τέλεια αγγελία!\nΤο ξέρουμε ότι ψάχνετε το καλύτερο προσωπικό, τους άνθρωπους που όχι μόνο είναι καλοί στη δουλειά τους, αλλά αξιοποιούν τις δεξιότητές τους για την ανάπτυξη της επιχείρησής σας. Για να τους βρείτε, όμως, πρέπει να κάνετε την αρχή με την τέλεια αγγελία θέσης εργασίας και να δείξετε ότι είστε ο τέλειος εργοδότης.\nΤι πρέπει να περιλαμβάνει μια αγγελία εργασίας:\nΤη θέση εργασίας\nΤις δεξιότητες και την προσωπικότητα του ατόμου που θέλετε\nΤους λόγους για τους οποίους όλοι θέλουν να εργαστούν σε εσάς\nΕπιπλέον, πριν δημοσιεύσετε την αγγελία, πρέπει να σκεφτείτε και τα εξής:\nΤις απαιτήσεις που έχετε από αυτή τη θέση εργασίας και τον ρόλο της μέσα στην εταιρεία\nΤο είδος του ατόμου που χρειάζεστε για τη θέση αυτή\nΤις νομικές προϋποθέσεις\nΤην ένταξη και την εκπαίδευση του νέου εργαζομένου\nΤη συμβολή της ομάδας στη διαδικασία πρόσληψης\nΤα στοιχεία μιας καλής αγγελίας\n1. Ενδιαφέρων τίτλος και ενδιαφέρουσα εισαγωγή\nΟι πληροφορίες που δεχόμαστε κάθε μέρα είναι πάρα πολλές και πρέπει να τραβήξουμε την προσοχή ώστε να ξεχωρίσουμε. Φυσικά, ο τίτλος της θέσης εργασίας πρέπει αν είναι σαφής, αλλά αυτό δε σημαίνει ότι δεν μπορείτε να προσελκύσετε το ενδιαφέρον.\nΑν θέλετε να ψάξετε για βοηθό σεφ, μπορείτε να βάλετε τους εξής τίτλους:\nΝίντζα Κουζίνας: Αν το εστιατόριό σας και το κοινό που συνήθως έρχεται σε εσάς έχει χιούμορ, γιατί να μην βάλετε έναν τέτοιο τίτλο; Ένας υποψήφιος που ταιριάζει με την κουλτούρα και το περιβάλλον του εστιατορίου θα σας στείλει αμέσως!\nΦιλόδοξος Βοηθός Σεφ: Ο τίτλος αυτός περιγράφει σαφώς τη θέση που ζητάτε, ενώ δηλώνει ότι ο υποψήφιος θα πρέπει να έχει προσδοκίες για επαγγελματική εξέλιξη.\nΒοηθός Σεφ: Αν ψάχνετε εργαζομένους για να τους προσλάβετε άμεσα, είναι ο πλέον αποτελεσματικός τρόπος για να περιγράψετε τη θέση εργασίας. Από εκεί και πέρα, αυτό που μένει είναι να βρείτε τους κατάλληλους για τη θέση αυτή, οι οποίοι ταιριάζουν με την ευθύτητα που σας χαρακτηρίζει.\nΣτη συνέχεια, γράψτε τρεις λόγους για τους οποίους πρέπει ο υποψήφιος να ζητήσει δουλειά σε εσάς. Μπορείτε να βάλετε αυτούς που σχετίζονται με το ίδιο το αντικείμενο της δουλειάς ή με τη νοοτροπία της επιχείρησης.\n2. Οι κατάλληλες λεπτομέρειες\nΑν και η δομή των αγγελιών για τη θέση εργασίας διαφέρει από επιχείρηση σε επιχείρηση, θα πρέπει να περιλαμβάνετε στην περιγραφή όλα όσα χρειάζεται να ξέρει ο υποψήφιος πριν κάνει αίτηση σε εσάς, αλλιώς θα περνάτε πολλή ώρα στο τηλέφωνο απαντώντας σε ερωτήσεις και θα χάνετε χρόνο με υποψηφίους που δεν ταιριάζουν για τη δουλειά αυτή.\nΤα βασικά που πρέπει να περιλάβετε είναι τα εξής:\nΤον ρόλο της θέσης εργασίας: Βάλτε την ονομασία της θέσης εργασίας και τις βασικές αρμοδιότητές της. Δεν είναι η πλήρης περιγραφή, αλλά οφείλετε να αναφέρετε τη θέση του ρόλου αυτού στην ιεραρχία και τις ώρες εργασίας.\nΕιδικά προσόντα: Μιλήστε ανοιχτά για τον σωστό συνδυασμό γνώσεων, εμπειρίας, προσόντων και προσωπικότητας που επιθυμείτε να διαθέτει ο κατάλληλος για τη θέση αυτή.\nΜισθός και προνόμια: Ο μισθός είναι ένα από τα πρώτα πράγματα που θέλει να γνωρίζει ο υποψήφιος, όπως και τα προνόμια, η ασφάλιση και οι διακοπές.\nΤοποθεσία: Αν ο εργαζόμενος καλείται να ταξιδέψει ή να πάει σε άλλη χώρα για ορισμένο διάστημα, καλό είναι να το επισημάνετε.\nΤρόπος δήλωσης ενδιαφέροντος: Πού και πώς θα πρέπει να στείλουν τα βιογραφικά τους οι υποψήφιοι;\n3. Ο κατάλληλος τόνος\nΜπορεί να έχετε την καλύτερη δουλειά και να έχετε όλα τα προσόντα για να βρείτε τους καλύτερους, αλλά αν η αγγελία σας είναι μακροσκελής και δεν τραβάει το ενδιαφέρον, δύσκολα θα βρείτε αυτούς που θέλετε. Αυτό δεν σημαίνει ότι πρέπει να το παρακάνετε με τα θαυμαστικά!!!! Αντίθετα, δοκιμάστε τα εξής:\nΜιλήστε με αμεσότητα στον υποψήφιο, αναφερόμενοι κατευθείαν σε αυτόν: «εσύ» ή «εσείς».\nΧρησιμοποιήστε ενεργητική αντί για παθητική φωνή.\nΝα έχετε αμεσότητα: «Ψάχνουμε τους καλύτερους για να μας αγαπήσουν κι άλλο οι πελάτες μας».\nΗ αγγελία σας πρέπει να βγάζει θετικό κλίμα, για αυτό χρησιμοποιήστε ρήματα όπως «πετυχαίνω», «ηγούμαι», «διαχειρίζομαι», «προσλαμβάνω», επιβλέπω», «εμπνέω», «εκπαιδεύω».\nΗ σωστή ορθογραφία και η σωστή γραμματική ενισχύουν την αξιοπιστία της εταιρείας σας. Τα όποια λάθη αφαιρούν πόντους από την εικόνα σας.\n4. Τα θετικά της επιχείρησής σας\nΝα θυμάστε ότι έχετε μόνο μία ευκαιρία να κάνετε καλή εντύπωση, για αυτό η αγγελία σας πρέπει να αναδεικνύει την επιχείρησή σας λειτουργώντας ως το βιογραφικό της. Αν θέλετε να βρείτε τους καλύτερους, θα πρέπει να κινήσετε το ενδιαφέρον των υποψηφίων που θέλουν να φτάσουν την επιχείρησή σας ένα βήμα παραπέρα ώστε να κάνουν αίτηση.\nΝα είστε φιλικοί: Το ύφος της αγγελίας πρέπει να δημιουργεί θετικά συναισθήματα στους υποψηφίους. Αν φαίνεστε αγενείς ή δείχνετε ότι κάνετε τη χάρη στους υποψηφίους, θα απωθήσετε ακόμα και αυτούς που ενδιαφέρονται πραγματικά για τη θέση αυτή.\nΔείξτε τις αξίες σας: Για να βρείτε τους πιο ταιριαστούς εργαζομένους, θα πρέπει να αναδείξετε την κουλτούρα της εταιρείας. Για παράδειγμα, αν έχετε βραβευθεί, προσανατολίζεστε στην παγκόσμια αγορά ή προσλαμβάνετε άτομα ανεξαρτήτως θρησκεύματος ή φυλής, να τα αναφέρετε στην αγγελία σας.\nΔείξτε γιατί πρέπει να δουλέψει κάποιος μαζί σας: Αναδείξτε τα στοιχεία που σας κάνουν περήφανους για την επιχείρησή σας και ωθούν τους εργαζομένους να δώσουν τον καλύτερό τους εαυτό, είτε αυτό είναι το ομαδικό πνεύμα, η επαγγελματική ανέλιξη ή η προσφορά στην κοινότητα.\nΜην οδηγείστε σε υπερβολές στην προσπάθειά σας να βρείτε τους καλύτερους. Για παράδειγμα, καλό είναι να αποφύγετε να παρουσιάζετε τη θέση της εξυπηρέτησης πελατών ως θέση μάρκετινγκ. Με αυτό τον τρόπο δε θα έχετε γρήγορες εναλλαγές προσωπικού και δε θα σπαταλήσετε χρόνο και χρήμα. Με μια καλή αγγελία θα βρείτε αυτούς που θέλετε.\nΤώρα που ξέρετε πώς να φτιάξετε την τέλεια αγγελία, γραφτείτε στην πλατφόρμα μας και ζητήστε τους κατάλληλους.


Giorgio Graesan (4) - Interkas\n> Giorgio Graesan & Friends\nΛίστα προϊόντων Giorgio Graesan & Friends\nMία ζωή μέσα στο χρώμα\nΗ ζωή της οικογένειας Graesan δεν ήταν ποτέ μαύρο ή άσπρο. Ο πατέρας, Luigi Graesan ήταν ερωτευμένος με τη διακόσμηση, και αμέσως μετά από τον πόλεμο, ίδρυσε την ALPI COLORI για να κατασκευάσει με βάση το νερό χρώματα και σκόνες χρωστικών ουσιών. Οι δύο υιοί του, Giovanni και Giorgio, προσπάθησαν σκληρά για να συμβαδίσουν με τον ενεργητικό πατέρα τους και τον ζωηρόχρωμο τρόπο του με τον οποίο διεύθυνε την επιχείρηση, περνώντας έτσι τη γνώση, τη δημιουργική περιέργεια, και την επιθυμία του για την αύξηση και την καινοτομία.\nΤο 1970, ο Giovanni προώθησε την ALPI PARATI, η οποία παρήγαγε την ταπετσαρία, ενώ ο Giorgio καταπιάστηκε με καινοτόμα επιστρώματα δημιουργίας τοίχων, χρησιμοποιώντας τις τεχνικές μάρκετινγκ με τα ισχυρά πρωτοποριακά χρώματα, όπου τελικά γίνεται ο εμπορικός διευθυντής της εταιρίας.\nΤο 1983, η ανάγκη προώθησης ιδιαίτερων αποχρώσεων και χρωμάτων οδήγησε τον Giorgio να δημιουργήσει την Castoro, εργαζόμενος για τις εναλλακτικές λύσεις της ταπετσαρίας, τα επιστρώματα τοίχων, αφήνοντας τα πρώτα στο Giovanni.\nΗ πρώτη μεγάλη αλλαγή ήρθε το 1987. Το AQUARIA προωθήθηκε στην αγορά, ένα επίστρωμα τοίχων με βάση τον κασσίτερο. Αυτό ήταν η πρώτη πραγματική επανάσταση στο μάρκετινγκ των διακοσμητικών χρωμάτων – πολύχρωμα διακοσμημένοι τοίχοι του σπιτιού από ένα όμως χρώμα.\nΤο 1990, το SPATULA STUHHI φαινόμενο ήρθε στην αγορά. Αυτό το φυσικό, καλλιτεχνικό stucco ήταν διαθέσιμο σε μια συναρπαστική σειρά χρωμάτων που δεν αφέθηκαν ποτέ στην τύχη, αλλά βασίστηκαν πάντα στην αξία του χρώματος. Ακολούθησε ενθουσιασμός από το κοινό.\nΑπό τότε έχουν δημιουργηθεί αρκετές ιδιαίτερες σειρές αποχρώσεων- μεσογειακοί τόνοι και χρώματα του Portofino 1996 με τα «Colori Di Portofino», το 1999 τα χρώματα του ήλιου με τα «Sole Di Morocco» (μαροκινός ήλιος), και το 2004, τα μοντέρνα χρώματα της Νέα Υόρκης με την ενέργεια και ζωή αυτής της μεγαλούπολης.\nΤο 2006 άλλαξε το όνομά της, να γίνει μια πιο λιτή εταιρεία, εταιρεία των ανθρώπων, τονίζει τη σημασία των σχέσεων με τους συνεργάτες προσθέτοντας την λέξη ΦΙΛΟΙ προσδοκώντας στην πραγματική έννοια και σκοπό της λέξης: τη δημιουργία ενός δικτύου ανθρώπων όπου με σεβασμό και ευχαρίστηση θέλουν να συνεργαστούν με κατεύθυνση την ατομική και κοινωνική βελτίωση.\nΗ συνεχής αναζήτηση για τις καλύτερες στρατηγικές επικοινωνίας είναι η πραγματική επιχειρηματική κινητήρια δύναμη της και ο τρόπος της απλότητας και της συνέπειας του μηνύματος, έχει καλυφθεί κατά τα τελευταία χρόνια, μέσα από καθαρές εικόνες και το περιεχόμενο των αλλαγών που έχουν προκύψει από την εξέλιξη της τεχνολογίας των πληροφοριών.\nΤο 2012 είναι μια μεγάλη χρονιά, όπου με την παρουσίαση του προϊόντος «Segui il tuo Istinto» αλλάζει τα όρια των επιφανειών της, χρησιμοποιώντας την τρίτη διάσταση και έτσι δίνεται βάθος σε τελικά φινιρίσματα μας.\nΤο 2015 άνοιξε το πρώτο κατάστημα ναυαρχίδα - showroom στο Μιλάνο για να δηλώσει τη συμμετοχή της στον κόσμο του design και της μόδας.\nΕπισκεφθείτε και την ιστοσελίδα της εταιρίας Giorgio Graesan\nΣπάτουλα για την εφαρμογή του Segui il tuo ISTINTO\nΣπάτουλα Kit/P Nudo\nΣπάτουλα Inox Μικρή.\nΣπάτουλα PE 11\nΣφουγγάρι PE 7\nΣφουγγάρι Antichi Sapori / ORO / GIOIA.\nΠροβάλλονται 37 - 40 από 40 αντικείμενα


Ουβαζίμα: Προσφορές ξενοδοχείων τελευταίας στιγμής - TripAdvisor\nΞενοδοχεία 5 αστέρων: Ουβαζίμα\nΟυβαζίμα: Προσφορές ξενοδοχείων τελευταίας στιγμής\nΝο 2 από 14 ξενοδοχεία ιαπωνικού στυλ για: Ουβαζίμα\nΨάχνετε για άμεση κράτηση σε κάποιο ξενοδοχείο (Ουβαζίμα); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά ξενοδοχείου τελευταίας στιγμής. Τα ξενοδοχεία με διαθεσιμότητα για απόψε περιλαμβάνουν τα εξής: Uwajima Oriental Hotel.\nΠροβολή 14 ξενοδοχείων στην περιοχή Ουβαζίμα, ανάλογα με τη δημοτικότητά τους.\nΠροσφορές τελευταίας στιγμής για Ουβαζίμα\nΨάχνετε για άμεση κράτηση σε κάποιο ξενοδοχείο (Ουβαζίμα); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Ουβαζίμα. Ταξιδιώτες όπως εσείς έγραψαν 225 κριτικές και δημοσίευσαν 1.181 αυθεντικές φωτογραφίες για ξενοδοχεία (Ουβαζίμα) στο TripAdvisor.